Višković: Zdravstveni sektor spreman, zaštitne opreme ima za šest mjeseci - Akta.ba\n07.11.2020. 08:27 / Izvor: SRNA\nPredsjednik Vlade Republike Srpske Radovan Višković rekao je da RS u ovom momentu ima opreme za zaštitu od virusa korona dovoljnu za narednih šest mjeseci, te poručio da građani nemaju razloga za brigu.\n"Već u narednih par dana, do kraja iduće sedmice ide još jedna nabavka koja će omogućiti da možemo barem po tom osnovu da budemo relaksirani", istakao je Višković za Radio Republike Srpske.\nPremijer Republike Srpske naglasio je da se radi na tome da još dvije laboratorije u RS-u budu osposobljene za testiranje građana.\nVišković je rekao da je Banja Dvorovi kod Bijeljine počela da prima pacijente pozitivne na virus korona, a radi rasterećenja Uneverzitetskog kliničkog centar RS-a danas je i Banja Slatina, koja ima na raspolaganju blizu 400 ležajeva, trebala da primi one sa lakšim simptomima.\nOn kaže da novi talas pandemije visusa korona nije iznenađenje jer su na to na njenom početku ili tokom ljeta ukazali stručnjaci, te dodaje da niko u svijetu ne može dati procjenu do kada će ovo trajati i u kom obimu.\n"I Sindikata zdravstvenih radnika je apelovao na građane da se pridržavaju propisanih mjera zaštite kako bi se smanjio pritisak na zdravstveni sektor koji je veliki. Zbog toga smo na jučerašnjoj sjednici Kompenzacionog fonda donijeli odluku da izdvojimo sredstva za bolnicu u Doboju za proširenje kapaciteta, kao što je to urađeno u Banjaluci, Bijeljini, Zvorniku i Foči. Dijeli smo odluku da se priprema i Đački dom u Trebinju koji će u određenom momentu, ako bude zatrebalo, postati kovid bolnica", istakao je Višković.\nVišković rekao je da od svih građana Republike Srpske zavisi da li doći do preduzimanja drastičnijih mjera u pogledu kretanja i drugih ograničenja zbog epidemiološke situacije.\nOn je pozvao sve građane da ne dozvole da do toga dođe, tako što će se pridržavati epidemioloških mjera i ponašati se odgovorno.\n"Protiv onih koji se ne ponašaju odgovorno ćemo preduzimati rigorozne mjere i sankcije jer samo odgovornim ponašanjem možemo zaštititi zdravstveni sistem, izbjeći zatvaranja i ograničenja, ali i spasiti našu ekonomiju", rekao je Višković.\nOn je upitao da li je teško odreći se u narednih mjesec ili dva komoditeta, proslaviti slavu u krugu porodice, izbjeći rođendane, krštenja i svadbe sa 200 i više ljudi.\nPrema njegovim riječima, na današnjoj sjednici Štaba za vadredne situacije donesena je odluka da više od 70 ljekara sa Zavoda za zapošljavanje bude uključeno u zdravstveni sistem, kako bi postojećem kadru pomogli da se lakše izbore sa virusom korona.\nVišković je naveo da privrednici od Vlade Republike Srpske očekuju razumijevanje.\n"Naši privrednici razumiju kad nešto može i kad nešto ne može, ali oni žele da budu uvaženi. Nijednu odluku koju je kreirala izvršna vlast, preko Kriznog štaba, Kompenzacionog fonda ili Vlade, nismo radili bez saradnje sa partnerima - Savezom sindikata, Unijom udruženja poslodavaca i Privrednom komorom", rekao je Višković.\nVišković je naveo da je od početka pandemije do danas Republika Srpske izgubila 16.900 radnih mjesta, od čega je polovina ljudi koji su radili na određeno.\n"Ali, s druge strane, u tom istom periodu imamo novoprimljenih 19.200 radnika, što znači da imamo 1.300 radnika više u odnosu na broj radnika koji su ostali bez posla", napomenuo je Višković.\nVišković je naveo da će Republika Srpska, u skladu sa svojim mogućnostima, pomoći svima u datom momentu, ali da svi moraju preuzeti odgovornost da se ne urušava ni zdravstveni ni ekonomski sistem.\n"Republika Srpska nema kapacitete da narednih godinu ili dvije plaća određene obaveze za realni sektor. Mi možemo pomoći u datom momentu, možemo intervenisati i to radimo i radićemo i u buduće, ali moramo biti svjesni da budžet funkcioniše kroz prihode i rashode", rekao je Višković.\nGovoreći o budžetu za ovu godinu, Višković je naveo da će još jedan rebalans biti do kraja godine, jer je već premašen iznos od oko 155 miliona KM za pomoć zdravstvenom sektoru i realnom sektoru, koji je planiran rebalansom koji je već bio.\n"Uradićemo to do kraja ovog mjeseca, te ćemo posije novembarskih izbora završiti tu obavezu, a već smo u pripremi nacrta budžeta za narednu godinu. Budžet je u ovom momentu stabilan, izvršavamo sve svoje obaveze, kada je riječ o platama, penzijama, socijalnim davanjima, te grantovima za poljoprivredu , te pomoć realnom i zdravstvenom sektoru", rekao je Višković.\nOn je dodao da neće biti problema oko budžeta za ovu godinu, te naveo da će danas krenuti i isplata penzija za oktobar u punom iznosu, iako je rok do 10. u mjesecu.\nVišković je rekao i da Republika Srpska očekuje pomoć od međunarodnih finansijskih institucija, kao što su Evropska komisija i Međunarodnog monetarnog fonda /MMF/.\n"Okvir sa MMF-om je oko 720 miliona evra trogodišnji aranžman i pregovori traju već sada. Ućićemo u finalizaciju pregovora poslije 15. novembra, odnosno lokalnih izbora i očekujemo da do kraja godine završimo sve procedure", rekao je Višković.\nPrema njegovim riječima, okvir za budžet za narednu godinu je oko 3,5 milijarde KM, te će biti više okrenut ka investicijama i podršci privredi i zdravstvenom sektoru, a manje u smislu potrošnje.\n"Na posljednjoj sjednici Vlade pozvali smo resorna ministarstva da maksimalno krešu materijalne troškove, jer se može uštedjeti na mnogim stvarima, kao što je da se materijali za sjednice ne štampaju, nego dostavljaju elektronskim putem", rekao je Višković.


Zadovoljni smo što postoji Berlinski proces i očekujemo da ova inicijativa sledećih godina rezultira konkretnim merama\nčetvrtak, 04. jul 2019.\nPrvi potpredsednik Vlade i ministar spoljnih poslova Republike Srbije Ivica Dačić učestvovao je danas na Sastanku ministara spoljnih poslova učesnica Berlinskog procesa koji se, u okviru predsedavanja Republike Poljske ovim procesom, održava u Poznanju.\n„Učestvujem na sastancima Berlinskog procesa od početka, od 2014. godine, i ovo je šesti samit.\nPolako se postavlja pitanje svrsishodnosti održavanja ovih sastanaka, o tome sam ja danas najviše govorio, a tako misle i neke moje kolege ministri. Naročito u momentu kada neki vodeći evropski lideri govore da im ne pada na pamet da govore o proširenju EU. Ako je to tako, onda zaista ne razumemo smisao održavanja ovih sastanaka!\nOvo pitanje sam proširio i na region, da kao region moramo da budemo mnogo odgovorniji. Pacoliju sam postavio pitanje o tome što mediji objavljuju - a to je da su oni zabranili svim srpskim zvaničnicima da dolaze na KiM. Rekao je da je to izjavio njegov pomoćnik ili zamenik, ali ne sumnjamo da takva odluka postoji.\nTakva jedna odluka, postojanje taksi, odluka o zajedničkoj diplomatiji Kosova i Albanije - to sve na neki način postavlja pitanje svrsishodnosti ovakvih sastanaka ako nakon toga imamo drugačiju realnost.\nSrbija je veoma konstruktivna. I danas sam ponovio naše stavove, a to je da se zalažemo da ceo region traži i artikuliše zajedničke interese.\nZalažemo se da Srbija i Crna Gora brže napreduju ka EU jer nismo zadovoljni dinamikom, da se otvore pregovori sa Albanijom i Severnom Makedonijom, da BiH uradi ono što treba kako bi otpočeli pregovore sa EU o članstvu, čak mi nemamo ništa protiv da se uvede vizna liberalizacija za građane KiM, ali to su sve stvari koje ne zavise od nas sa ZB. Zato je potrebno da poruke iz EU budu podsticajne, da ovo ne bude neka druga liga EU koja će zameniti proces evropskih integracija.\nSeverna Makedonija i Bugarska će sledeće godine predsedavati Berlinskom procesu. Da li mislite da će se Severna Makedonija zadovoljiti time da ne dobije otvaranje pregovora, nego da predsedava Berlinskim procesom.\nUvažavajući činjenicu da mi na Balkanu nismo međusobno solidarni, da ima mnogo nerešenih pitanja i da imamo još mnogo da uradimo na planu reformi, ovakve poruke ne nailaze na dobru reakciju u našem regionu i onda se postavlja pitanje čemu sve ovo služi.\nI pored toga, mi smo ipak zadovoljni što postoji ovakva inicijativa ali očekujemo da ona u sledećim godinama rezultira nekim konkretnim merama.\nKada je reč o odnosu sa Prištinom, istakao sam da želimo kompromis i dogovor ali da takse moraju da se ukinu. Nemoguće je govoriti o regionalnoj saradnji a da imate takse od 100 odsto na proizvode iz Srbije BiH, sa obrazloženjem da mi nismo priznali Kosovo. Ima tu i drugih zemalja koje nisu priznale Kosovo, a zašto njima nisu uveli takse?\nIstiču da će ih ukinuti kada mi priznamo Kosovo, i to je ništa drugo nego opstrukcija dijaloga. Mi smo spremni na nastavak dijaloga, ali i da rešavamo probleme.\nOva situacija već izaziva ozbiljne probleme Srbima koji žive na Kosovu i Metohiji. Probleme u funkcionisanju života, funkcionisanju institucija – zdravstva, trgovine, škola ali najvažnije stvara se dodatna nestabilnost koja preti da naruši bezbednosnu situaciju.\nJoš jednom pozivamo međunarodnu zajednicu da izvrši pritisak na Prištinu da se ukinu takse.\nRaduje me što je EU reagovala na ovu navodnu odluku da se zabrani dolazak srpskim zvaničnicima, ali ne verujem da će to imati ikakvog efekta. To nije uvreda za Srbiju, to je šamar EU i međunarodnoj zajednici. Mi smo potpisali Briselski sporazum, a dogovor o posetama je dogovor u okviru Briselskog sporazuma. Ako imamo situaciju da neko neće da sprovodi dogovoreno, onda postaju besmislene i ovakve rasprave.\nDanas sam mogao, otprilike, da kažem ono što sam govorio i 2014. godine obzirom da se nije mnogo toga promenilo ali ipak idemo nekako dalje u pravcu ka EU", naglasio je nakon sastanka u Poznanju ministar Dačić.


Ministar unutrašnjih poslova Nebojša Stefanović obišao danas "Savetovalište za bezbednost" u Pančevu - Radio televizija Pančevo\nMinistar unutrašnjih poslova Nebojša Stefanović obišao danas “Savetovalište za bezbednost” u Pančevu\n20. avgusta 2019. 20. avgusta 2019. 0484\nPotpredsednik Vlade Republike Srbije i ministar unutrašnjih poslova dr Nebojša Stefanović istakao je danas da je „Savetovalište za bezbednost“ u Pančevu, kroz koje je od osnivanja aprila 2016. godine korisne informacije i savete dobilo 2.115 građana, najbolji primer rada policije u zajednici.\nStefanović je danas obišao policijske službenike koji rade u ovom Savetovalištu, koje je poznatije kao „Kuća bezbednosti“, kako bi sa njima razgovarao o načinu i metodama njihovog rada, pitanjima koja građane najviše zanimaju, ali i o merama koje treba preduzeti kako bi njihov rad bio još efikasniji.\nMinistar je ocenio da je ovo Savetovalište svojim radom i ostvarenim rezultatima za više od tri godine postojanja opravdalo svoje postojanje i proaktivnim pristupom približilo rad policije građanima.\nU „Kući bezbednosti“ građani od iskusnih policijskih službenika mogu dobiti odgovore na sva pitanja iz delokruga rada Ministarstva unutrašnjih poslova, a policajci koji ovde rade, na poziv građana, izlaze i na teren i pružaju savete i informacije sugrađanima, a sve u cilju podizanja njihove lične i imovinske sigurnosti.\n„Savetovalište za bezbednost“ nalazi se u Ulici vojvode Radomira Putnika 14 u Pančevu.\nHigijena kupila novih 330 kontejnera, kreće u sređivanje i uklanjanje “divljih” deponija\nPretio i zapalio automobil u dvorištu nevenčanoj supruzi, pa uhapšen!\nMica Milakov 2. avgusta 2019. 2. avgusta 2019.\nSećanje na Rome stradale u Drugom svetskom ratu\nVučić sa potpredsednikom “Rosatoma”\nZorana Stekovic 23. oktobra 2018.


"Sporazum o slobodnoj trgovini sa Kinom – kraj za srpsku privredu" - Politički.rs\n“Sporazum o slobodnoj trgovini sa Kinom – kraj za srpsku privredu”\nN1, Foto: Instagram/buducnostsrbijeav\nPredsednik Resornog odbora za privredu i finansije Stranke slobode i pravde (SSP) Dušan Nikezić poručio je predsedniku Srbije Aleksndaru Vučiću da bi potpisivanjem sporazuma o slobodnoj trgovini sa Kinom zakucao “poslednji ekser u kovčeg srpske privrede”.\n„Sporazum koji ste juče najavili nemaju ni EU, SAD ili Rusija, a potpuno je suludo da ga potpiše Srbija, koja Kini može da ponudi samo jeftine sirovine, dok kineske firme preko noći mogu da zatrpaju naše tržište i potpuno uguše domaću proizvodnju“, upozorio je Nikezić u pisnaoj izjavi u kojoj se obraća predsedniku Srbije.\nVučić je juče, u izjavi za RTS iz Pekinga posle razgovora sa kineskim šefom države Si Đinpingom, najavio potpisivanje ugovora o slobodnj trgovini s Kinom, a premijerka Ana Brnabić ocenila je, reagujući na tu najavu, da bi potpsivanjem tog dokumenta za srpsku privredu samo nebo bila granica.\nNikezić u pisnaoj izjavi naglašava da “u Kinu ni danas ne izvozi srpska privreda, već kineski vlasnik RTB Bor, čija ruda i koncentrat bakra čine skoro 90 odsto izvoza”, dok Srbija iz Kine uvozi “skupu telekomunikacionu, računarsku, medicinsku i vojnu opremu”.\n“Kinezima ste već poklonili najveće srpske industrijske komplekse i najvrednije rudno bogatstvo, kineskim građevinskim firmama bez tendera dajete praktično sve velike infrastrukturne projekte, za koje nas zadužujete kod kineske države, pa ćemo uskoro Kini dugovati 15 milijardi evra, što je 6.250 evra po svakom domaćinstvu”, upozorio je Nikezić.\nOn je ocenio da je Srbija, zahvaljujući takvoj “katastrofalnoj politici” prema Kini, “postala prva kineska kolonija u Evropi, pa će i deca naše dece snositi posledice ovog podaničkog i višestruko štetnog odnosa”.\nNikezić navodi da su izbori 3. aprila prilika da Vučić ne ostane na vlasti, pa ni da potpiše “štetni sporazum o slobodnoj trgovini sa Kinom”, ni da nastavi da uništava srpsku privredu.\nĐorđević: Izdajnik Vučić ponizio Krivokapića i pokazao da i dalje sarađuje sa Đukanovićem\nTagged: ALEKSANDAR VUČIĆ, DUŠAN NIKEZIĆ, IZVOZ, KINA, PRIVREDA, SPORAZUM O SLOBODNOJ TRGOVINI, SRBIJA, UVOZ


ECB: Bez promene kamatne stope\nBanka je zadržala osnovnu kamatu na rekordno niskoj stopi od 1 odsto, uprkos pozivima evropskih bankara i finansijskih analitičara da se smanji\nEvropska centralna banka nije promenila osnovnu kamatnu stopu, uprkos tome što njen predsednik Mario Dragi kaže da se „povećava opasnost“ za ekonomski rast u eurozoni.\nBanka je danas zadržala osnovnu kamatu na rekordno niskoj stopi od 1 odsto, uprkos pozivima evropskih bankara i finansijskih analitičara da se kamata smanji da bi se podstakla ekonomija na kontinentu. Sedamnaest članica eurozone se bore da reše dužničku krizu svojih vlada, dok rastu brige zbog ugroženih španskih banaka i mogućnosti da Grčka izađe iz monetarne unije.\nBritanija je saopštila da su se premijer Dejvid Kameron i američki predsednik Barak Obama u sinoćnjem telefonskom razgovoru saglasili da je državama eurozone potreban „hitan plan“ za rešenje krize – koja je već zašla u treću godinu – za obnavljanje poverenja investitora i jačanje eura. Predsednik Evropske centralne banke Mario Dragi kaže da je ekonomski razvoj u eurozoni „i dalje slab“ i da je „povećana neizvesnost“, što se odražava na poverenje poslovnih ljudi i potrošača. Ipak, Dragi predviđa da će narednih meseci doći do postepenog poboljšanja.\nBanka inače nije promenila svoju prognozu ekonomskog rasta, saopštivši da bi ekonomija eurozone ove godine mogla da se poveća za 0,5 odsto. U međuvremenu, španska bankovna kriza i dalje nema rešenje. Španski ministar finansija Luis de Gvindos je izjavio da će vlada za dve nedelje odlučiti kako da finansira dokapitalizaciju španskih banaka u iznosu od 100 milijardi.\nŠpanija bi mogla da zatraži neku vrstu paketa spasa od okolnih država, koje su u protekle dve godine već izdvojile milijarde dolara za spasavanje Grčke, Portugala i Irske. Grčki birači izlaze na ponovljene parlamentarne izbore 17. juna, s obzirom da zbog podeljenih glasova na prošlomesečnim izborima razjedinjene političke stranke nisu uspele da formiraju koalicionu vladu.


Vesti online / Vesti / Ekonomija / Tabaković: Da li se u Srbiji loše živi?\nTabaković: Da li se u Srbiji loše živi?\nGuvernerka Narodne banke Srbije Jorgovanka Tabaković izjavila je da su stabilan dinar, stabilan kurs i stabilna inflacija ciljevi centralne banke i za narednu godinu.\nGuvernerka Narodne banke Srbije Jorgovanka Tabaković\n"Poznajem čoveka koji vodi Srbiju"\nJorgovanka Tabaković izjavila je da će ova godina biti završena sa više od tri milijarde evra neto stranih investicija.\n- Pa neka mi neko kaže da li je dinar prejak, da li se u Srbiji loše živi, da li je Srbija ugledna - navela je ona.\nKako je rekla, pojedina osporavanja njene političke prošlosti i sadašnjosti ne mogu da budu smetnja u radu, s obzirom na postignute rezultate.\n- Ne mogu da razumem da me neko pita da li je dinar tempirana bomba, a dinar je od strane Blumberga, nimalo prijateljski nastrojene prema meni ili Srbiji, proglašen u ovoj godini drugom po snazi valutom u svetu - rekla je Tabaković.\nOna je istakla da ima i operativnu, i funkcionalnu, i finansijsku, ali pre svega ličnu nezavisnost u donošenju odluka u interesu građana Srbije, Njena politička podrška ogleda se kako kaže, u tome što poznaje čoveka koji vodi Srbiju i zna koji su njegovi ciljevi.\n- Ja prepoznajem kako treba da pomognem u realizaciji tih ciljeva - kaže guvernerka NBS.\nLoš životni standard\nEKONOMIJA Srećna guvernerka i nesrećni građani\nEKONOMIJA Evo zašto nam je kurs otišao preko 124\nČetvrtak 27.12.2018. 02:12\nBoze, spasi nas od SNS-a!!!


Edukativni vebinari Centar za transfer tehnologije\n18 jan Edukativni vebinari\nObjavljeno u 11:58h u News\tod strane\tctt\nU sredu, 19. januara, održavaju se dva edukativna vebinara, kojima se možete priključiti potpuno besplatno!\nEvropski zavod za patente (European Patent Office – EPO) i Evropski IP Helpdesk (European IP Helpdesk) organizuju vebinar na temu ‘Zaštita patenata za korisnike sredstava iz EU fondova’.\nOvo je prvi u nizu serije vebinara koji će se baviti svim aspektima intelektualne svojine vezanim za projekte koje finansira Evropska unija. Fokus će ovog puta biti na medicinskim tehnologijama i patentabilnosti novih tehnoloških dostignuća.\nVebinar se održava od 09:00 do 11:00, a sve informacije i link za prijavu nalaze se na stranici: https://register.gotowebinar.com/register/3587600208553971472\nKancelarija za inovacije i transfer tehnologije Istraživačkog centra ‘Athena’ organizuje online informativni događaj o programima i mogućnostima za razvoj i implementaciju inovacija koje nudi Evropski savet za inovacije (European Innovation Council – EIC).\nDogađaj je namenjen istraživačima, spin-off i startap kompanijama i malim i srednjim preduzećima. Učesnici će imati priliku da čuju više o programima podrške i kako u njima da učestvuju, ali i da postavljaju pitanja EIC menadžerima programa.\nDogađaj se održava od 11:00 do 12:30, a detaljnije informacije, kao i link za prijavu, možete pronaći na: https://www.athenarc.gr/en/events/european-innovation-council-programmes-webinar\nGlobalni preduzetnički centar u potrazi za energetskim inovacijama\nČetvrti bilten u okviru projekta DanubePeerChains\nBesplatno učešće na VivaTech konferenciji\nGlobalni preduzetnički centar u potrazi za energetskim inovacijama 20 maja 2022\nČetvrti bilten u okviru projekta DanubePeerChains 19 maja 2022


Arhiva - Logo Twittera ispred sedišta kompanije u San Franciscu, Kalifornija, 28. aprila 2015.\nTwitter je u srijedu objavio kolekciju od više od 10 miliona tweetova, povezanih sa hiljadama naloga koji su uvezi sa propagandnom organizacijom - ruskom Agencijom za istraživanje interneta, kao i sa stotinama naloga za "trolovanje", čiji su korisnici uglavnom stacionirani u Iranu.\nPodaci, koje je analizirao i objavila DFRlab (Atlantic Council’s Digital Forensic Research Lab), proizašli su iz analize 3.841 naloga povezanog sa ruskom Agencijom za istraživanje interneta, 770 naloga koji su potencijalno stacionirani u Iranu, kao i 10 miliona tweetova i dva miliona slika, video snimaka ili drugih medijskih sadržaja.\nRuski troleri ciljaju politiku SAD i na lijevoj, i na desnoj strani. Čini se da je njihov glavni cilj da posiju razdor, prije nego da promovišu neku stranu, vjerovatno sa ciljem slabljenja Sjedinjenih Država, kaže se u izvještaju.\nDFRlab tvrdi da su ruski "troleri" često efikasni, da povlače na desetine hiljada retweetova po pojedinim postovima, uključujući i poznate komentatore poput Ann Coulter.\nArhiva - Zgrada Agencije za istraživanje interneta, za koju se vjeruje da je ruska fabrika trolova, u Savuškinovoj ulici u Sankt Peterburgu, Rusija.\nU nekim od objavljenih tweetova se kaže:\n“Sudnji dan je stigao. Molim vas, glasajte za Trumpa i Penca kako bi sačuvali našu veliku naciju od unuištenja", kaže se u lažnom tweetu na dan izbora 2016.\n"Dnevni podsjetnik: Trump i dalje nije uveo sankcije Rusiji koje su usvojene sa 4.193 glasova u Predstavničkom domu i 982 u Senatu. Ne bi li to trebalo da bude osnova za opoziv?", kaže se u drugom tweetu iz marta ove godine.\nRuske operacije imale su više ciljeva, uključujući miješanje u predsjedničke izbore u SAD, polarizaciju online zajednice i slabljenje povjerenja u američke institucije, tvrdi DFRLab.\nTreba razumjeti da Rusi igraju na kartu obje partije, rekao je za Glas Amerike Graham Brookie, jedan od istraživača koji su izradili analizu. "Postojao je vrlo specifičan fokus na specifične ideološke zajednice i specifične demografije".\nArhiva - Kandidatkinja Demokratske stranke za predsjednicu SAD, Hillary Clinton, govori na skupu Atlantskog savjeta u Washingtonu, 30. novembra 2015.\nNakon inicijalnog angžamana na sprječavanju Hillary Clinton da bude izabrana 2016., analiza je identifikovala "drugi talas" lažnih naloga, od kojih je većina fokusirana na inflitraciju u grupe protivnika Donalda Trumpa, posebno one koji su se identifikovali kao "Pokret otpora", koristeći osjetljive teme kao što su rasni odnosi ili pitanje vatrenog oružna i nasilja. U tome su obično postizali veće uspjehe nego njihove konzerativne kolege.\n"Pokušavaju da rasplamsaju sve, bez obzira na rasu, vjeroispovjest, politička uvjerenja ili seksualnu orijentaciju", tvrdi Laboratorija u svojoj analizi. "U mnogim slučajevima, gurali su raspravu na obje strane".\nTo je djelimično zbog toga što su stilovi objava manje zapaljivi, kaže se u izvještaju.\n"Nekoliko naloga pokazuje karakteristike ličnosti: Naveliko dijele online tekstove", kaže se u izvještaju. "Kao takvi, ne uklapaju se dobro u Twitter, na kojem lični komentari zvone mnogo snažnije od dijeljenja tekstova sa siteova". Generalno, mnogi trolerski postovi su neefikasni, a "njihove operacije su oduvane na Twitteru".\nSvi ovi nalozi sa kojih su slani objavljeni tweetovi, Twitter je suspendovao ili ugasio, a analitičari primjećuju da je sveukupna aktivnost osumnjičenih ruskih trolera pala ove godine, nakon što ih je Twitter sankcionisano u septembru i junu 2017.\nAli, to ne znači da politički troleri i dalje ne predstavljaju prijetnju.\nIdentifikacija budućih operacija stranog uticaja i smanjenje njihovog uticaja zahtjeva budnost i elastičnost kod aktivista u ciljanim zajedinicama, kaže se u izvještaju.


Radnici Elektromreže Srbije na Borskom jezeru se takmičili u pripremi riblje čorbe (VIDEO) - Ist Media\n02:42: PM sreda 21 oktobra, 2020\nRadnici Elektromreže Srbije na Borskom jezeru se takmičili u pripremi riblje čorbe (VIDEO)\nPosted on 19. maja 2013. at 13:33 by Ist Media\nBORSKO JEZERO, (IST Media) Radnici „Elektromreže – Srbije“ (EMS), družili su se ovog vikenda na obalama Borskog jezera, a domaćin je bio projektni biro „Elektroistok“ – Bor. Kolege iz cele Srbije, njih stotinak, takmičili su se u spremanju riblje čorbe „Zlatni kotlić“, i uživali u prirodi i sportskim aktivnostima.\nTrodnevno druženje „električara“ iz Beograda, Novog Sada, Kruševca, Valjeva, Niša i Bora, organizovao je sindikat tog preduzeća.\nU cilju prevencije radne invalidnosti, sindikat EMS organizuje „antistres“ vikende. Predsednik sindikata Milovan Andrić zadovoljan je ambijentom na Borskom jezeru i uređenim hotelom, te naglašava velike turističke potencijale ovog kraja.\nNa takmičenju za „naj riblju čorbu“ učestvovalo je dvanaest ekipa, a žiri, koga su činili čuveni borski majstori kuhinje Pidža i Boris (šef kuhinje hotela Jezero), potpomognuti trećim članom, generalnim direktorom EMS-a Nikolom Petrovićem, imali su pune „kašike“ posla da odrede pobednika. U ovom slučaju pobednik nije ni bio važan, jer je svako „kusao“ iz tuđeg kotlića, a onda su zajedničkim snagama „napali“ i jagnjeće pečenje. U svakom slučaju, titulu majstora čorbe odneo je tim iz Novog Sada.\n„Čorba treba da ima dobar ukus, da ne pada na dno, odnosno da bude iste gustine po čitavoj zapremini. Osim toga, riba treba da bude ravnomerno skuvana i da nije presna“, objašnjava Novosađanin Živan Jerkov iz pobedničke ekipe.\nKako smo saznali od organizatora, ideja radnika Elektromreže Srbije je da tokom jeseni u hotelu na Borskom jezeru, organizuju sportske igre. Poslovodstvo hotela „Jezero“ nije krilo zadovoljstvo zbog posete dragih gostiju, koji nakon „piknika“, za sobom nisu ostavili „tragove“ pripreme jela u prirodi.\nBorska ekipa EMS\nUživanje uz riblju čorbu kraj jezera\nUživanje uz riblju čorbu kraj jezera 2\nDegustatori s leva Nikola, Pidža i Boris


Kosovski MUP: Srpske vozačke dozvole nevažeće na Kosovu - 24sata.rs\nKosovski MUP: Srpske vozačke dozvole nevažeće na Kosovu\nAutor: Tanjug, Foto: Beta - Ilustracija\n01.09.2012. - 17:42\nPoslanik Jedinstvene srpske liste u Skupštini Kosova Rada Trajković izjavila je danas da će odluka kosovskog MUP-a o zabrani srpskih vozačkih dozvola u pokrajini dodatno iskomlikovati život ovdašnjim Srbima i udaljiti ih od Srbije.\n- Odlukom o prestanku važenja srpskih vozačkih dozvola kosovskim Srbima koji žive južno od Ibra ograničava se dostupnost institucijama poput bolnica i fakulteta koje se nalaze na severu Kosova - rekla je Trajkovićeva.\nOna je kazala da će se ova odluka odraziti i na raseljene Srbe, jer će im na ovaj način biti ograničena sloboda kretanja, komunikacija sa rodbinom u pokrajini, a biće ograničen pristup njihovom vlasništvu na Kosovu i mogućnost da u pokrajini vode neke procese.\n- Radi se o još jednoj odluci kosovskih vlasti koja će vrlo značajno otežati život Srba - rekla je Trajkovićeva, ističući da administrativna rešenja koja se nameću iz Prištine i Beograda dovode u neravnopravan položaj Srbe na Kosovu i Metohiji prema ostalim građanima.\nU tom smislu, Trajkovićeva je navela da se sa pasošima koje izdaje Koordinaciona uprava u Beogradu ne može putovati kao sa pasošima koje koriste ostali gradjani Srbije, ali i raseljeni Srbi s Kosova koji žive u centralnoj Srbiji.\n- Sa druge strane, ono što do sada nismo javno kazali jeste da raspolažemo sa informacijama da Albanci iz Preševa, Bujanovca i Medveđe koji rade na Kosovu i plaćaju takse za svoja vozila prilikom ulaksa u pokrajinu dobijaju u Prištini refundaciju tih troškova - navela je ona.\nTrajkovićeva tvrdi da se Albancima novac "tajno vraća", i da se na taj način vrši diskriminacija prema Srbima koji žive u centralnoj Srbiji a rade na Kosovu i koji koji bi, takođe, želeli da im se vrati novac.\nOna je istakla da su, ipak, u najtežoj poziciji Srbi u enklavama, koji se susreću s velikim administrativnim problemima koji se odnose na dobijanje kosovskih dokumenata, jer se njihovo dobijanje prolongira i otežava.\nTrajkovićeva je naglasila da na Kosovu ne postoje udžbenici na srpskom jeziku koje izdaje Priština za polaganje vozačkih ispita, a sa druge strane traži se poštovanje administrativnih nadležnosti "koje nas sve više udaljavaju od ostatka Srbije".\nNa Kosovu prestaju da važe vozačke dozvole koje je izdao MUP Srbije građanima koji imaju prebivalište na Kosovu.\nMinistar unutrašnjih poslova Kosova Bajram Redžepi objasnio da su srpske vozačke dozvole koje su izdale područne jedinice srpskog SUP-a sa Kosova nevažeće i da vozači koji imaju takve dozvole neće moći da upravljaju automobilima na Kosovu. Povezane teme:\nVozačka dozvola Kosovo i Metohija Nevažeće Kosovski MUP Verzija za štampu


Prvih 100 dana će biti najinteresantniji - Sputnjik Srbija\n11:16 19.01.2017 (osveženo 13:04 19.01.2017) Preuzmite kraći link\nKakva je atmosfera u Moskvi dan uoči inauguracije novoizabranog predsednika SAD Donalda Trampa? Da li se u Kremlju slavi? Šta će Rusiji i svetu doneti Trampovo predsedništvo? Odgovore na ta pitanja za Sputnjik su dali ruski analitičari.\nEksperti ocenjuju da se poslednji dani uoči stupanja na dužnost novoizabranog predsednika SAD Donalda Trampa odlikuju veoma izraženom ambivalentnošću u rusko-američkim odnosima. Sa jedne strane, produbljena je kriza u odnosima Rusije sa odlazećom administracijom Baraka Obame, a sa druge strane, Moskva računa da će Trampovo predsedništvo doneti bolje odnose sa SAD.\nObama je pred svoj odlazak iz Bele kuće povukao niz neprijateljskih poteza prema Rusiji — samo u poslednjih mesec dana proterao je 35 ruskih diplomata i njihove porodice iz SAD, zatvorio je dva ruska diplomatska predstavništva i uveo je novu rundu sankcija Rusiji. Moskvu je optužio za hakerske napade i mešanje u američke izbore, a Rusiju je nazvao „slabom zemljom“.\nAnalitičari smatraju da odlazeći Obama tim potezima nije želeo samo da napakosti Putinu, već i svom nasledniku — Donaldu Trampu.\nZvanična Moskva sada ima prilično uzdržan stav, ali računa na „zdrav razum“ buduće američke administracije. Glavna Putinova poruka Trampu već mesecima je ista — Rusija je spremna za ponovno uspostavljanje odnosa sa SAD koji će odgovarati interesima obe zemlje.\nIpak, jedno od glavnih pitanja u poslednje vreme je šta će Rusiji i svetu doneti Trampovo predsedništvo? Neki ruski analitičari kažu „nove rizike, ali i nove mogućnosti“.\n„Zahvaljujući donatorima za inauguraciju je sakupljena rekordna suma novca od 90 miliona dolara. Smatram da je to dokaz da je Tramp ipak predsednik svih građana SAD, iako pristalice Hilari Klinton pokušavaju da dokažu da to nije tako. Pretpostavljam da će na dan inauguracije biti održani protesti onih koji se još nisu pomirili sa činjenicom da su izgubili izbore i ne mogu da shvate zašto. S druge strane, inauguracija je samo jedna vrsta šoua, predstave za javnost. Prvih 100 dana Trampovog predsedništva biće najinteresantniji, a nakon toga ćemo imati manje-više jasnu sliku o tome šta on stvarno namerava da uradi, jer smo do sada slušali samo obećanja“, kaže Aleksandar Domrin, profesor Visoke škole ekonomije u Moskvi i stručnjak za SAD.\nPokreće se i pitanje Trampovih obećanja. Ruski predsednik Vladimir Putin je ocenio da odlazeća američka administracija želi Trampu da „veže i ruke i noge“, kako bi ga sprečila da ispuni svoja predizborna obećanja.\nRuski eksperti, međutim, ocenjuju i da bi Kongres SAD mogao da bude kamen spoticanja u ispunjenju Trampovih obećanja u vezi sa Rusijom, ali i za druge zemlje.\n„Trenutno je Tramp pod enormnim pritiskom senatora, članova kongresa i javnosti.\nTramp sada bukvalno šeta kroz minsko polje: sa jedne strane pokušava da sačuva svoje osnovne ideje o kojima je govorio tokom kampanje, a sa druge strane, pokušava da uskladi svoje stavove sa mišljenjem većine stanovništva i političke elite i zato daje na prvi pogled oštre izjave, na primer da bi mogao brzo da izgubi poverenje u Merkelovu ili Putina. Očigledno je da Tramp i njegov tim još nemaju jasne stavove povodom bilateralnih odnosa sa određenim zemljama. Stoga bi njegov odnos prema Nemačkoj, EU u celini, Rusiji i Kini tek trebalo da bude definisan. Tramp nije diplomata, pa svet mora da se navikne na njegov stil izlaganja, jer će upravo takve poruke sada stizati iz Vašingtona“, smatra Vladimir Šapovalov, zamenik direktora Instituta za istoriju i politiku Moskovskog pedagoškog državnog univerziteta.\nRuski mediji pomno prate sva dešavanja oko priprema za inauguraciju Donalda Trampa i pitaju se da li će Trampova politika dovesti do otopljavanja odnosa sa Rusijom.\nMoskvu će na inauguraciji predstavljati ambasador Rusije u SAD Sergej Kisljak.\nPrema najavama iz Vašingtona, očekuje se da će odmah posle inauguracije predsednici Rusije i SAD razgovarati telefonom, a iz Kremlja su poručili da bi valjalo da susret dva lidera bude održan „što pre, to bolje“.\npredsednik SAD, Bela kuća, Donald Tramp


Stanojević prvi čovek okruga\nZa predsednika Zlatiborskog lovnog okruga izabran je gdin Aleksandar Stanojević, predsednik LU "Aleksa Dejović" - Užice, dok je za zamenika predsednika izabran gdin Rodoljub Vasiljević, predsednik lovačkog udruženja u Prijepolju. Kandidat Zlatiborskog lovnog okruga za člana Upravnog odbora Lovačkog saveza Srbije je ugledni privrednik ovog kraja, gdin Mićo Zorić, koji je i aktuelni član UO LSS, dok će se o kandidatima za članove Skupštine LSS naknadno odlučivati na narednoj sednici okruga koja se očekuje uskoro.\nFORMIRAN ZLATIBORSKI LOVNI OKRUG\nDana 12. septembra 2014. godine, u prostorijama Lovačkog doma u Užicu održana je osnivačka sednica Zlatiborskog lovnog okruga. U skladu sa novim Statutom LSS i Poslovnikom o radu lovnih okruga LSS, sednicu je sazvao predsednik Lovačkog saveza Srbije Dragan Šormaz, koji je i prisustvovao sastanku.\nOsnivačkoj sednici je prisustvovala većina članova Saveta lovnog okruga, dok su oni koji su bili sprečeni da prisustvuju opravdali svoje odsustvo, osim jednog udruženja. Pošto je konstatovano da sednica ima kvorum i da su ispunjeni uslovi za punovažno odlučivanje, konstitiusan je lovni okrug za koji je dogovoreno da se nazove "Zlatiborski".\ngdin Aleksandar Stanojević, predsednik Zlatiborskog lovnog okruga


Crveno-beli su do finalnog meča došli posle pobede nad Igokeom, koju su rutinski savladali, ali nisu tu igru mogli da prenesu na teren protiv Cibone, koja je od starta stekla prednost i do kraja je nije ispuštala.\nDetalj sa meča između juniora Crvene zvezde i Cibone\nMladi Zagrepčani su odlično zaigrali u uvodnih 10 minuta, tokom kojih nisu dozvolili crveno-belima da dođu do izražaja, već su u ranoj fazi meča došli do prednosti.\nOna je iznosila i osam poena, međutim košarkaši Zvezde su na prvi obavezni predah uspeli da odu sa šest poena zaostatka. U drugom kvartalu crveno-beli su se suočili sa još većim zaostatkom, jer je Cibona predvođena Prkačinom i Rašićem kontstantno podizala prednost i na poluvreme je otišla sa 11 poena viška.\nCrveno-beli su u nastavku koliko-toliko uspeli da se trgnu, pošto su polako topili prednost i u poslednjem kvartalu su protivniku prišli na pet poena zaostatka. Međutim, to je bilo sve, do kompletnog preokreta nisu mogli, pa je titula juniorskog regionalnog šampiona otišla u ruke mladih košarkaša Cibone.\nTim iz Zagreba su do trijumfa predvodili Rašić sa 25 i Prkačin sa 23 poena. U redovima crveno-belih istakli su se Tomašević sa 27 i Pavićević sa 10 koševa.


AFP: 40 godina posle smrti Tita, suprotstavljena sećanja na njega - Teslavision\nNasledje vodje bivše Jugoslavije Josipa Broza Tita još nije utvrdjeno i 40 godina od njegove smrti još se polemiše da li je bio dobronamerni ujedinitelj ili autokrata žedan vlasti, piše danas agencija Frans pres povodom te godišnjice.\nAgencija ukazuje da nije predvidjena nikakva ceremonija u sećanje na tog harizmatičnog i kontroverznog vodju komunističke Jugoslavije koja se od tada rascepkala u sedam zemalja.\nIpak, kako navodi, očekuje se da će njegovi poštovaoci obeležiti ovaj dan u raznim mestima, od njegovog rodnog sela u Hrvatskoj, do Beograda gde je sahranjen, mada u manjem broju zbog restrikcija vezanih za korona virus.\nTito je, kako navodi agencija, posle proterivanja nacističkih okupacionih snaga za vreme Drugog svetskog rata čvrstom rukom vladao Jugoslavijom 40 godina, do smrti 4. maja 1980. u Ljubljani, u Sloveniji.\nBez magnetizma i autoritarnog vodjstva maršala Tita, mozaik naroda i vera od kojih se sastojala Jugoslavija nije opstao, deceniju posle njegove smrti ona je eksplodirala u seriji ratova u kojima je život izgubilo 130.000 ljudi, navodi Frans pres.\nDanas, kako navodi AFP, sećanja su suprotstavljena u regionu koji još čuva obeležja sukoba. Njegova popularnost je pala u Hrvatskoj i Srbiji gde se nacionalizmu daje vetar u ledja.\nMedjutim “jugonostalgija” nije nestala u regionu gde privreda stagnira, piše Frans pres i navodi da neki žale za zlatnim dobom kada su radna mesta i obrazovanje bili dostupni svima.\nDozvoljavao je, kako se navodi, umetničke i kulturne slobode koje nisu bile poznate kod nekih komunističkih diktatora, Jugosloveni su slobodno mogli da prelaze granice.\nTa sloboda, medjutim nije se protezala i na pravo na kritiku. Titovi protivnici ga mrze zato što je stavio u zatvor hiljade političkih protivnika, od kojih su stotine umrli mada se ukupan bilans žrtava ne zna, navodi agencija.\nŠirom regiona u školama knjige istorije koje su nekada bile pune hvalospeva sada uzimaju jedan neutralan ton da opišu pozitivne i negativne aspekte Titove vladavine.\nAgencija završava rečima 57-ogodišnjeg Sarajlije Stanka Vasića koji u svojoj garaži drži Titovu sliku.\n“Na moralnom i ideološkom planu danas nije ostalo ništa od Tita. Mislim na jednakost, pravdu, obrazovanje, zdravstvo, prava radnika… samo ostaje materijalno i oni koji su danas na vlasti ne mogu ga ni preslikati”, kaže on.\nPrevious : Japan se priprema na produženje vanrednog stanja do 31. maja\nNext : Vasiljević: Ne delimo medije na prorežimske ili tajkunske. Djilasov jeftin politički performans\nNovak Đoković osvojio deveti put Australijen open, niko kao on


Nepotrebna dodatna usmena ispitivanja đaka - Društvo - Dnevni list Danas\nPočetna » Društvo » Nepotrebna dodatna usmena ispitivanja đaka\nMinistarstvo prosvete promenilo mišljenje nakon reakcija nastavnika\nNepotrebna dodatna usmena ispitivanja đaka\n„Ministarstvo prosvete smatra da nisu potrebna dodatna usmena ispitivanja učenika, osim u slučaju kada se u saradnji učenika i nastavnika utvrdi da nema elemenata za izvođenje zaključne ocene“, navodi se u dopisu koje je Ministarstvo juče uputilo direktorima osnovnih i srednjih škola, nakon što je njihovo prethodno uputstvo izazvalo brojne reakcije nastavnika.\n0Piše: V. A. 21. maja 2020. 11.01 Izmenjeno: 11.02\nO tome je list Danas pisao u dva navrata i više puta zatražio objašnjenja nadležnih zbog uočenih nesaglasnosti sa važećim pravilnicima o ocenjivanju.\nMinistarstvo je, podsetimo, najpre poslalo školama obaveštenje da nastavnici predmeta sa nedeljnim fondom od četiri časa treba da imaju i jednu ocenu dobijenu usmenim ispitivanjem učenika, a oni čiji je fond manji od četiri časa mogu izuzetno da daju jednu ocenu usmenim ispitivanjem.\nIako smo nadležnima u Ministarstvu objasnili da je ovaj dopis izazvao buru nezadovoljstva i različitih interpretacija po školama, nezvanično nam je prošle nedelje rečeno da je, što se njih tiče, uputstvo jasno i da ga samo treba čitati sa razumevanjem.\nMeđutim, u jučerašnjem obraćanju školama Ministarstvo je priznalo da su delovi prethodnog dopisa koji su se odnosili na ocenjivanje i zaključivanje ocena „doveli do različitih tumačenja u školama i do planiranja i sprovođenja određenih aktivnosti koje nisu bile očekivane“.\nTu, kako kažu, pre svega misle na deo dopisa u vezi sa ocenjivanjem nastavnih predmeta sa nedeljnim fondom od četiri časa, gde se pominje usmeno ispitivanje.\nU Ministarstvu pretpostavljaju da je od početka drugog polugodišta do uvođenja vanrednog stanja i tokom perioda nastave na daljinu obezbeđeno dovoljno elemenata za izvođenje svih neophodnih ocena putem usmenog i pismenog ispitivanja.\n„Podsećamo nastavnike na korišćenje svih podataka iz formativnog praćenja i ocenjivanja tokom nastave na daljinu, koji mogu biti sigurna osnova za izvođenje sumativne brojčane ocene na kraju drugog polugodišta. Imajući u vidu navedeno, a zbog aktuelne epidemiološke situacije i konteksta u kome se odvija nastava, ukoliko nedostaju elementi (ocena) za izvođenje ocene za kraj drugog polugodišta i zaključne, moguće je koristiti postojeće veb-alate i izbegavati pozivanje učenika u školu radi usmenog ispitivanja“, piše u najnovijem dopisu Ministarstva, u koji je Danas imao uvid.\nNajnoviji dopis jeste u saglasnosti sa starim Pravilnikom o ocenjivanju u osnovnom obrazovanju, koji važi za treći, četvrti, sedmi i osmi razred, kao i sa Pravilnikom o ocenjivanju u srednjem obrazovanju. Međutim, dopis je i dalje u suprotnosti sa novim Pravilnikom o ocenjivanju u osnovnom obrazovanju koji se primenjuje u reformisanim razredima – prvom, drugom, petom i šestom. U tom pravilniku i dalje je na snazi član koji propisuje da u toku polugodišta bar jedna ocena mora biti data usmenim ispitivanjem postignuća učenika. To se odnosi na sve nastavne predmete, a ne samo one sa nedeljnim fondom od četiri časa.\nKorona virus, Ministarstvo prosvete Srbije, profesori, skole, usmeno ispitivanje, đaciBeograd


Home > Saveti i trikovi > Za lice bez bora: Antiejdžing rutina Kloi Kardašijan koju svaka dama može da priušti\nČlanica najpoznatije rijaliti porodice, Kloi Kardašijan, otkrila je na koji način neguje svoje lice kako bi ga zaštitila od preranog starenja, tvrdeći da njene antiejdžing metode sebi može svako da priušti.\nIako u banci poseduje vrtoglavu sumu novca, Kloi je, kada je lepota u pitanju prilično skromna, a njena dnevna antiejdžing rutina sastoji se iz nekoliko jednostavnih pravila, koja uključuju korišćenje, kako kaže, svima dostupnih proizvoda.\nMlađa sestra popularne starlete Kim Kardašijan tako je otkrila da je za negu kože najvažnija hidratacija, a odmah zatim i zaštita od sunca.\n- Kada je prevencija starenja kože u pitanju, najvažnija je hidratacija. Unošenje velikih količina vode u organizam je obavezno. Pored toga, korišćenje krema sa zaštitnim faktorom je od izuzetne važnosti, a to se posebno odnosi na ruke koje su uvek izložene suncu, pa samim tim i stare najbrže. U kolima uvek imam rezervnu kremu za sunčanje, koju koristim kad god u toku vožnje primetim da su mi ruke izložene sunčevim zracima - kaže Kloi, otkrivajući koji preparati joj pomažu da održi blistav ten i spreči starenje.\nPročitajte i naših 5 razloga zbog kojih treba da svoju kožu zaštitite od sunca!\n- Svako veče na lice nanosim hranljivo ulje za negu kože u kombinaciji sa vitaminom E, dok na područje oko očiju nanosim običnu hranljivu kremu za osetljivu kožu. Svi ovi proizvodi su prilično pristupačni i mogu se pronaći u bilo kojoj parfimeriji ili apoteci - zaključuje Kloi, dodajući da se ovim trikovima služe i ostale članice njene porodice, na čiju lepotu i blistav ten niko ne može da ostane ravnodušan.\nPovezane teme: šminka, nega, poznati, zaštita kože


RTCG - Radio Televizija Crne Gore - Nacionalni javni servis :: Politika :: Pričom o Srbima u CG, skrenuće pažnju s Kosova\nRUDOVIĆ O SRPSKIM VLASTIMA 20. 09. 2018. 12:29 >> 12:13 10\nRUDOVIĆ O SRPSKIM VLASTIMA\nPričom o Srbima u CG, skrenuće pažnju s Kosova\nNacionalizam je u Crnoj Gori ponovo u porastu i prijeti da crnogorsko društvo vrati unazad, upozorio je nezavisni poslanik Neđeljko Rudović navodeći da je dužnost svih progresivnih snaga da se suprostave toj pojavi.\nRudović je rekao da zbog toga napori progresivnog dijela društva da Crna Gora idu u pravcu približavanja vrijednostima zapadnih demokratija mogu biti obesmišljeni.\n"Zbog čega vjerujem da je dužnost svih nas koji Crnu Goru vidimo kao modernu građansku državu da se snažno suprotstavimo novom talasu mraka", kazao je Rudović agenciji MINA.\nDoskorašnji potpredsjednik Građanskog pokreta URA, ocijenio je da će okolnosti u regionu vrlo vjerovatno uticati i na prilike u Crnoj Gori.\n"Da bi javnost u Srbiji lakše prihvatila odluku o Kosovu, sve je više nagovještaja da će vlasti u Srbiji otvoriti front prema Crnoj Gori potenciranjem položaja srpskog naroda", rekao je Rudović.\nOn smatra da se to vidi po dosadašnjim istupima patrijarha Srpske pravoslavne crkve Irineja i ministra spoljnih poslova Ivice Dačića, i da je u međuvremenu postalo jasno da je Vučić odlučio da ostvari blisku saradnju sa Demokratskim frontom.\n"Uskoro nas u njihovoj režiji čeka proslava događaja kojim je 1918. godine ukinuta država Crna Gora, a pošto pokušavaju da sačuvaju glasove koje su uzeli od DF-a i SNP-a, Demokrate nastoje da obezbijede zaštitu svog duhovnog vođe, mitropolita SPC Amfilohija", kazao je Rudović.\nOn je rekao da su iznevjerena očekivanja i veoma strpljivo ulaganje dobre volje da se, kako je naveo, čelnici prosrpskih stranaka okrenu Crnoj Gori i stave po strani teme koje dijele jer su prioritet demokratske promjene, ekonomija i obračun sa kriminalom i korupcijom.\nRudović je naveo da umjesto zaokreta ka jedinom modelu koji garantuje podršku svih kojima je dosta uzurpatora vlasti, slijepo se ide ka nacionalističkoj retorici i potezima koji pomažu Demokratskoj partiji socijalista (DPS).\n"Umjesto izgradnje moderne alternative, veći dio opozicije servira za nove poene DPS-a koji i dalje može da sebe lažno predstavlja kao zaštitnika interesa Crne Gore", rekao je Rudović.


Krstić: Imamo plan, MMF ne mora da nam govori šta da radimo : Nadlanu.com\nObjavljeno 13. okt 2013. / 21:17:46\n"Nivo naših deviznih rezervi je takav da nam u ovom trenutku ne treba više od aranžmana iz predostrožnosti sa MMF. Hoćemo da uđemo u razgovore sa MMF jer bi to pružilo kredibilnost našoj politici. Nismo u situaciji da nam MMF i Svetska banka govore šta treba da radimo, nego dolazimo i kažemo šta nama treba da bismo uspeli da Srbiju postavimo na noge", rekao je Krstić za RTS.\nKrstić je istakao da je srpska delegacija, zbog zaokreta u ekonomskoj politici, naišla na pozitivne reakcije visokih zvaničnika MMF-a i Svetske banke.\nOn je dodao da je srpska delegacija imala i razgovore na veoma visokom nivou i sa Stejt dipartmentom i američkim Ministarstvom finansija. Sagovornici su, kako je konstatovao, primetili da su ekonomske mere Vlade Srbije stimulativne za strane investitore.\nTabaković je rekla da su se eVlada u Beogradu nosi sa teretom nasleđenih grešaka, ali i teretom neispunjenih obećanja MMF-u i međunarodnim finansijskim institucijama.\nTokom trodnevnih razgovora u MMF-u i Svetskoj banci najviše reči će biti o mogućem novom sporazumu sa Srbijom i programu Svetske banke od oko 400 miliona dolara.\nDirektorka Svetske banke za Zapadni Balkan Elena Goldstin izjavila je na početku zasedanja SB da je "veoma ohrabrena posvećenošću koju je Vlada Srbije pokazala u poslednjih mesec dana da uđe u reforme javnog sektora" i dodala da se na Zapanom Balkanu od sledeće godine očekuje umereni oporavak. Ona je pohvalila srpsku vladu, istakavši da je mere vezane za reformu javnog sektora trebalo odavno izvršiti.\nPrema njenim rečima, prognoze za Zapadni Balkan slične su evropskim prognozama, prema kojima se naredne godine očekuje umereni oporavak, koji će se nastaviti i u naredne tri godine.


SIPA ima saznanja o postojanju fiktivnih firmi vlasnika iz arapskih zemalja - Akta.ba\nSIPA ima saznanja o postojanju fiktivnih firmi vlasnika iz arapskih zemalja\nU Službi navode da je cilj akcije, koja je provedena u saradnji sa drugim institucijama, bio da se utvrdi legalnost kupovine zemljišta u BiH, otkrije eventualna utaja poreza prilikom kupovine i pranje novca.\n13.08.2016. 07:56 / Izvor: SRNA\nAgencija za istrage i zaštitu /SIPA/ BiH raspolaže određenim saznanjima o postojanju fiktivnih firmi u BiH i eventualnoj utaji poreza prilikom kupovine i pranja novca.\nAgencija zasad ne može da iznosi više podataka u javnost, potvrđeno je u SIPA-i.\nIz Službe za poslove sa strancima BiH rečeno je ranije da je provedena akcija da se utvrdi koliko je u BiH registrovano firmi čiji su vlasnici stranci, odnosno da se provjeri koliko je među njima fiktivnih.\n"Bilo je obuhvaćeno oko 108 firmi koje su ovdje registrovane i čiji su vlasnici stranci gdje je 71 lice iz Kuvajta vlasnik firme, 13 iz Libije, 12 iz Ujedinjenih Arapskih Emirata, 10 iz Sirije i dva iz Katara", rekao je direktor Službe za poslove sa strancima Slobodan Ujić.\nUjić je istakao da je pronađeno dosta fiktivnih firmi, da neka lica nisu ni ušla u BiH već su ovlastili državljane BiH koji u ime njihove firme mogu kupovati nekretnine u BiH.\nPrema njegovim riječima, sva saznanja proslijedili su drugim bezbjednosnim agencijama u BiH, Sipi i Poreskoj upravi.\n#fiktivne firme BiH\n#arapske firme kupovina zemljišta


Mihajlović: Vučićeva borba nezaustavljiva – mojKontakt portal – Radio Televizija Kontakt\nMihajlović: Vučićeva borba nezaustavljiva\nPoslije napisa u dnevnoj štampi o navodnim sukobima u SNS-u i namjerama da se smijeni Aleksandar Vučić – kao njegov protivnik spominje se Vladimir Cvijan za koga se tvrdi da se sastajao s Miroslavom Miškovićem, oglasila se potpredsjednica naprednjaka Zorana Mihajlović.\nKaže da Vučić sa svojim timom ne može da bude zaustavljen u borbi za bolji život građana, sem fizički.\nMihajlović kaže da unutar SNS kao velike stranke ima ljudi koji su protiv promjena, ali da je uvjerena da Vučić ne može biti zaustavljen, osim – fizički.\n“To nije samo pitanje predsednika SNS-a i Aleksandra Vučića, nego svih nas, svakog člana SNS ili svakog građanina, a pitanje je – hoćemo li da živimo u raljama lobija, interesnih grupa i tajkuna ili hoćemo da učinimo sve da se ovde živi bolje“, rekla je Mihajlović, na pitanje novinara da prokomentariše medijske napise o neslaganjima unutar vodeće stranke.\nOna je rekla da su u toj stranci potpuno svjesni činjenice da reforme i borba protiv korupcije nikada nisu popularni.\nGriješe, međutim, i oni koji misle da je članstvo u stranci privilegija.\n“Svi oni koji misle da od stranke nešto treba da dobiju griješe”, rekla je Mihajlović i dodala da su upravo oni koji tako misle protivnici promjena, jer im ne odgovaraju.\nMi u stranci nećemo dozvoliti da se promene zaustave: “Vrlo je značajno da smo mi svi tu da učinimo sve da Srbija ide naprijed i da poboljšamo život građana, a ne da poboljšavamo sopstveni život”.\n“Poznajući Aleksandra Vučića, on sa svojim timom ne može biti zaustavljen, osim fizički”, naglasila je Mihajlović.\nTo se, kako je podsjetila, na ovim prostorima dešavalo, ali kao društvo moramo da učinimo sve da se sa takvom praksom prekine.\n“SNS je velika stranka i demokratizacijom stranke svi ti koji su protiv promjena, a normalno je da takvih ima, jer ljudi jednostavno više vole da se ništa ne mijenja, oni će prosto otpasti”, zaključila je Mihajlović.\nVučić nije sam u borbi protiv tajkunizacije\nPotpredsjednik Izvršnog odbora SNS Aleksandar Jovičić poručio je da Vučić, kao stranački lider i vicepremijer nije sam u borbi protiv tajkunizacije, kriminalizacije i pljačkanja Srbije i da je uz njega, pored 350.000 članova SNS, i ogromna većina građana Srbije.\nJovičić je naglasio da “tajkunsko-kriminalni lobiji, njihovi mediji i veze u politici, neće zaustaviti ovaj proces”, ocijenio je on u pisanoj izjavi Tanjug.\nPrema mišljenju ministra bez portfelja Aleksandra Vulina, promoteri ideje o Vučićevoj smjeni su političke elite pod kišobranom tajkuna, prije svega Miroslava Miškovića.\nU medijima vicepremijer i lider SNS biva prozivan za diktaturu, samovolju, ličnu vlast, i onda dolazi do ovoga što je zabrinulo srpsku javnost, rekao je Vulin za televiziju Pink, odgovarajući na pitanje kako komentariše napise da se pojedini ljudi iz Vučićeve stranke udružuju u njegovoj smeni.\n“To govori o jednoj vrlo važnoj stvari – da postoji u Srbiji jedan sporazum elita koji nikada nije prekinut i koji hoće da nastavi funkcionisanje ovakve bolesne, nesretne i siromašne, opljačkane Srbije, privatizovane i u vlasništvu Miškovića i njemu sličnih i da se tu nikada ništa ne promeni”, naveo je Vulin.\nTačno se vidi da u svim političkim partijama u vlasti i na opoziciji postoji elita koja će zaštititi “velikog gazdu” i koja će stati ispod Miškovićevog kišobrna i boriti se protiv čoveka koji je imao obraza i hrabrosti da Miškoviću kaže da je dovoljno pljačkao Srbiju i da neko treba da odgovara za to, kazao je Vulin.\nOn je naveo da se to ne odnosi samo na Miškovića, nego na sve sporne privatizacije, što i jeste razlog zbog koga je on svim srcem uz Vučića, jer je jedini koji ima hrabrosti da kaže da će sve sporne privatizacije staviti na sto i da će odgovarati bez obzira ko ih je radio.\nPrema njegovim riječima, u pitanju je sporazum elita koje je Vučić prvi pokušao da polomi, da razbije taj magični faktor nenapadanja.\n“Prvi put se neko usudio da pita šta se radilo u prethodnoj vlasti, rekao da će za to odgovarati, i pokazao da je svojom glavom spreman da odgovara za istu stvar”, ukazao je Vulin.\n“Zato mu se to obija za glavu, zato imate lov na Vučića i zato imate funkcionere vladajuće koalicije koji prijete smjenom najvećem koalicionom partneru”, rekao je Vulin.\nOn je rekao da postoji opšti konsezus političkih elita povezanih sa tajkunima, čiji je cilj da se Vučić sruši po svaku cijenu, kako bi sve bilo kao ranije – da bude potpuni mir u kome mogu da rade šta hoće, u kome se niko ništa neće pitati, gdje te ne pitaju ni za prvi ni 101. milion, u kome neće biti provjerena ni jedna privatizacija.\nSa druge strane, naglasio je Vulin, uz Vučića stoji povjerenje nacije, i niko nikada za ovako kratko vrijeme, na realnim osnovama, na poštenom i iskrenom programu za ovako kratko vrijeme nije dobio takvo povjerenje nacije.\nVučić je u Leskovcu demantovao špekulacije medija o navodnim podjelama unutar SNS, a povodom napisa o nezadovoljstvu naprednjaka njegovom kadrovskom politikom – da svako može da pokrene proceduru za njegovu smjenu.\nVučić je rekao da sa predsjednikom Nikolićem ima veoma dobre odnose i da sumnja u to da poslanik SNS-a Vladimir Cvijan želi, kako navode pojedini tabloidi, da ga smijeni, prenosi RTS.\nNesreća u Maliju, 20 mrtvih


U PRIPREMI NACRT REZOLUCIJE KOJOM ĆE SE DEFINISATI ULOGA PARLAMENTA U PROCESU PREGOVORA ZA ČLANSTVO U EVROPSKOJ UNIJI\nPredsednici i članovi odbora Skupštine Srbije sastali su se sa predsednicom Gornjeg doma parlamenta Velike Britanije baronesom Fransis D' Souza i ukazali na potrebu jačanja kontrolne uloge srpskog parlamenta.\nPredsednica Odbora za evropske integracije Nataša Vučković navela je da početak pregovaračkog procesa otvara novu faza rada za Skupštinu Srbije i da treba razmotriti načine na koje će parlament učestvovati u tom procesu.\n"Kontrolna uloga parlamenta je naročito bitna u procesu praćenja pregovora i neophodno je dodatno unaprediti parlamentarne mehanizme za kontrolu primene zakona i kontrolu izvršne vlasti", istakla je Vučković.\nOna je ukazala i da je u pripremi Nacrt rezolucije kojom će se definisati uloga parlamenta u procesu pregovora za članstvo u Evropskoj uniji.\nPredsednica Poslaničke grupe prijateljstva sa Velikom Britanijom Dijana Vukomanović naglasila je tradicionalno prijateljske odnose Srbije i Velike Britanije i izrazila zahvalnost za podršku Velike Britanije Srbiji u evropskim integracijama.\nZamenik predsednika Administrativnog odbora Nenad Konstantinović izrazio je zadovoljstvo dosadašnjom saradnjom sa parlamentom Velike Britanije, posebno sa Vestminsterskom fondacijom za demokratiju koja pruža podršku skupštini, s ciljem da se ojača uloga parlamenta i narodnih poslanika u reformskim procesima u Srbiji.\nKonstantinović je rekao da Britanski parlament Skupštini Srbije može da pomogne, pre svega, oko kontrolne funkcije parlamenta.


GOLDMAN SAKS UPRAVLJA NEMAČKOM A NE MERKEL | Vestinet.rs\nPOČETNA POGLEDI GOLDMAN SAKS UPRAVLJA NEMAČKOM A NE MERKEL\nGOLDMAN SAKS UPRAVLJA NEMAČKOM A NE MERKEL\n2. marta 2013. 12:42 · Nema komentara\nNemački mediji podneli dokaze da takozvani diktat Berlina posrnulim ekonomijama EU ne potiče iz vladinog kabineta, nego je rezultat lobiranja vodećih svetskih bankara.\nKo vlada Evropom? Naizgled hipotetičko pitanje, bez pravog odgovora, dobilo je minulih dana na aktuelnosti. Finansijsko-politički stručnjaci, ali i mediji poput italijanske „Stampe”, nemačkog „Cajta” i britanskog „Gardijana”, ističu da je prekomerni, strogo gledano nedozvoljeni uticaj finansijskih lobija na politiku evropskih država – glavna tema rasprava o ekonomskoj budućnosti kontinenta.\nRasprave su podstakli naizgled nepovezani povodi. U Italiji se uoči izbora i posle njih nametnulo pitanje – može li nova italijanska vlada da ispuni obećanja o „otupljenju oštrice” opšte štednje koju je prethodna vlada zavela po preporuci međunarodnog finansijskog lobija? Dve hiljade kilometara dalje od Rima, u Berlinu je izbila afera posle otkrića ekonomskog dnevnika „Handelsblat” da „sufleri” američke investicione banke Goldman Saks zapravo „kroje” finansijsku politiku Nemačke, umesto da to čine vlada i nadležna ministarstva.\n„Prema podacima iz kalendara poseta ministarstvu spoljnih poslova i vladi u Berlinu, proizlazi da je pedesetak termina posvećeno Kristofu Brandu, jednom od ključnih igrača u centrali Goldman Saksa, svetskog lidera u investicionom bankarstvu”, izvestio je „Handelsblat” i dodao da je to dvostruko više od broja susreta vlade sa liderima vodećih nemačkih banaka.\nU periodu od 2009. do 2012. godine Brand je 48 puta zakucao na vrata kabineta i nadležnih ministarstava u Berlinu, u proseku jednom mesečno, saznala je „Politika” u Berlinu.\nMinhenski dnevnik „Zidojče cajtung” dolio je ulje na vatru podatkom da je do poseta dolazilo uoči ključnih pregovora nemačke vlade sa prezaduženim ekonomijama EU i uoči ministarskih sastanaka i samita šefova država i vlada EU.\nEkart fon Kleden, državni sekretar u kabinetu nemačke kancelarke Angele Merkel, potvrdio je u razgovoru sa predstavnicima medija da je uz pomenutih 48 poseta imao 25 dodatnih sastanaka sa predstavnicima Goldmana Saksa.\n„Razgovori su se odnosili na dužničku krizu nekih članica EU i na rešenja problema”, priznao je Fon Kleden, indirektno potvrđujući da podudarnost vremena poseta bankara i predstojećih događaja na evropskom nivou nije bila slučajna. Ipak, odbio je da prihvati formulaciju novinara, po kojoj su američki bankari bili sufleri, dakle šaptači vlade u Berlinu.\n„Nemačka vlada sve odluke donosi samostalno. Ipak, sasvim je logično da je ona (vlada) u jeku ekonomske krize bila upućena na stručne savete vodećih bankara sveta, ne samo na stručnjake Goldmana Saksa”, zaključio je on.\nUzimajući pod lupu karijere nekolicine vodećih svetskih političara i bankara koji su ključni akteri u odlučivanju o merama za suzbijanje ekonomske krize – od šefa Evropske centralne banke Marija Dragija, donedavnog premijera italijanske tehnokratske vlade Marija Montija – dolazi se do zaključka da su vodeći ekonomisti Starog kontinenta, mahom, prošli kroz „školu” Goldmana Saksa. Komentatori i analitičari neretko ističu da interese Goldman Saksa na kontinentu zastupa Berlin, ali da „bič za neposlušne” drži Evropska centralna banka (ECB).\nU komentaru bečkog dnevnika „Standard”, objavljenog pod naslovom „Rim neće moći da vlada bez Frankfurta”, istaknuto je da su nagađanja o sastavu i kursu buduće vlade, ipak, izlišna. „Pogrešno je mišljenje da bi Italija mogla da promeni dosadašnji kurs ekonomske politike, kao što su optužbe italijanskih političara neosnovane, da se Rim povija pod diktatom Berlina… Kurs italijanske politike određuje – Frankfurt, odnosno Evropska centralna banka.”\nAvgusta 2011. godine su odlazeći šef ECB Žan-Klod Triše i njegov naslednik Mario Dragi saopštili u pismu tadašnjem šefu italijanske vlade Silviju Berluskoniju da Rim mora odmah da preduzme odlučne i odvažne korake, ne bi li do 2013. godine sanirao uzroke preteće ekonomske krize. Berluskoni je odbio saradnju i morao da napusti mesto premijera…\nU ovom trenutku – dok se u Rimu lome koplja oko sastava i kursa buduće vlade – ECB je izdala saopštenje da je vlasnik 102,8 milijardi evra italijanskih državnih obveznica i da se neće ustručavati da ih iskoristi kao instrument koji bi pomogao novoj vladi u Rimu da uvidi šta je neophodno za ekonomski oporavak Italije”, zaključuje „Standard”.\nŠOKANTNO UPOZORENJE SRBIMA IZ RUSIJE: Nemačka je dobro upoznala Srbe, neće odustati dok je ne raskomada!\nTags:analitičari · Angele Merkel · banka · bankari · Berluskoni · Centralna banka · državni sekretar · ekonomisti · Evropska centralna banka · finansijski · Frankfurt · Gardijan · hiljade · Italija · kalendara · komentatori · kontinent · koristi · mesto premijera · ministarstava · mišljenje · Nemačka · oporavak · optužbe · povezani · predstavnici · problem · razgovori · rezultat · saopštenje · standard · sumnja · zaduženi


BMW i3 Carbon Edition - Auto Republika\nBavarski elektro „mališan“ je pred redovnom restilizacijom, ali ima prostora i vremena za još jednu specijalnu verziju odlazećeg modela. Ovoga puta, Carbon Edition je dostupan samo u Holandiji, a ponudi je u Carbon Black boji karoserije sa plavom senkom u kombinaciji sa Frozen Gray metalik akcentima.\nAutomobil leži na velikim točkovima od 20 cola, takođe sa Frozen Gray finišem, a lista opreme je više nego bogata: LED prednji farovi, panoramski krov, zatamnjeni zadnji prozori… Još dosta toga ima u kabinskom prostoru, gde su sedišta presvučena kožom, a standardni audio sistem je zamenjen Harman Kardon varijantom.\nMada je reč o prilično malom automobilu, parking asistencija uvek dobro dođe, dok je Driving Assistant Plus takođe u igri. Da bi sve podigao na viši nivo, BMW će takođe u ponudu staviti iPerformance paket kao i akustički sistem zaštite pešaka.\nOvako opremljen i3 cenovno kreće od 53.731 evra. Što se restilizovanog modela tiče, on će se najverovatnije pojaviti na štandu bavarske marke u Frankfurtu, dok će tržišni plasman nastupiti krajem godine ili početkom 2018.\ntags: bmw EV i3\nprevious Lancia od sada samo u Italiji\nnext Volkswagen ukinuo projekat desetostepenog menjača


HDZ BiH traži da preuzme apsolutnu kontrolu nad izvršnom vlasti u Federaciji BiH\nNaslovnica NAJNOVIJE HDZ BiH traži da preuzme apsolutnu kontrolu nad izvršnom vlasti u Federaciji...\nSarajevo – HDZ BiH zatražit će u Vladi Federacije BiH primjenu načela glasanja koje važi i u Vijeću ministara BiH, gdje ni jedna odluka ne može proći ovo tijelo izvršne vlasti ako nije dobila podršku iz sva tri naroda u BiH.\nUsvojili se takav prijedlog HDZ-a, ova partija i njen lider Dragan Čović ovladat će i izvršnom vlasti u ovom bosanskohercegovačkom entitetu, nakon što kroz Dom naroda u Parlamentu FBiH već mogu blokirati bilo koji zakon u zakonodavnoj vlasti Federacije, piše bh. novinska agencija Patria.\nVečernji list objavio je kako su na pretposljednjoj sjednici Federalne vlade bošnjački ministri iskoristili mogućnost i nadglasali hrvatske kolege u pitanju vezano za probleme bivših boraca. No, da se niti jedna odluka na Vladi u buduće ne bi donijela bez ruku HDZ-a BiH, ova stranka tražit će izmjene načela glasanja.\nHDZ BiH već upravlja kompletnim finansijama Bosne i Hercegovine; na čelu državnog, federalnog te najvećeg broja kantonalnih ministarstava finansija su ministri iz HDZ-a BiH, ova stranka upravlja i Upravom za indirektno oporezivanje BiH, glavni revizor u BiH Dragan Vrankić je također iz ove stranke.\nDirektor Agencije za pružanje usluga u zračnoj plovidbi Bosne i Hercegovine (BHANSA) Davorina Primorca Čovićev je zet.\nKadrovi iz ove stranke su na čelima i drugih važnih institucija u BiH.\nHDZ BiH kroz Dom naroda u Parlamentu FBiH već sada može blokirali bilo koji zakon u Federaciji. Usvoji li se prijedlog da ni jedna odluka bez ruku HDZ-a ne može proći ni na Vladi FBiH, ova partija i njen lider Čović bit će apsolutni gospodari života u Federaciji BiH, piše Patria.


“Genezis” Veljka Kuzmančevića pred beogradskom publikom – Gloria\n“Genezis” Veljka Kuzmančevića pred beogradskom publikom\nNa velikoj sceni Narodnog pozorišta Beograd, kompozitor Veljko Kuzmančević predstaviće (četvrtak 21. decembra u 20h) svoje novo umetničko delo – koncert pod nazivom “Genezis”.\nU skladu sa svojim prepoznatljivim autorskim radom, Kuzmančević nastavlja da stvara instrumentalnu muziku, a glavnu “ulogu” na koncertu suprug naše istaknute modne kreatorke Verice Rakočević daće simfonijskom orkestru “Mesečeva harmonija“, dok će svojim glasom atmosferu na koncertu oživeti glumica Jelena Gavrilović, a plesom baletski igrač Željko Grozdanović.\nKoncert “Genezis” govori o metaforičkoj smrti kulture, koju neko mora da odbrani i sačuva, a upravo to pokušaće Veljko Kuzmančević na daskama Narodnog pozorišta.\n–Kultura treba da bude dostupna svima, zato je “Genezis” muzika za svaku publiku, poput filmske muzike, spoj komercijalnog i klasičnog, muzika koja se sluša srcem – rekao je Kuzmančević, kompozitor i autor dela.\nSa svojim orkestrom “Mesečeva simfonija” Veljko Kuzmančević nastupao je na mnogim koncertima i festivalima, a sarađivao je sa kraljevskim orkestrom “Gudači Svetog Đorđa” kao i kompozotorom Kornelijem Kovačem. Autor je muzike za predstavu “Troil i Kresida” koja je postavljena u Srpskom narodnom pozorištu, kao i muzike za kanadski film “Otac” iz 2016. godine.


► U Venecueli uhapšeno šest osoba posle napada na Madura\nVlasti Venecuele saopštile su danas da su privele šest osoba osumnjičenih za povezanost sa korišćenjem bespilotnih letelica natovarenih sa po kilogram eksploziva, sa kojima je izveden napad na venecuelanskog predsednika Nikolasa Madura.\nMinistar unutrašnjih poslova Venecuele Nestor Luis Reverol rekao je da je u pitanju teroristički napad i dodao da bi u narednim satima moglo da usledi još hapšenja, prenela je agencija AP.\nOpozicioni lideri u Venecueli izrazili su zabrinutost da bi vlada te zemlje mogla da iskoristi pokušaj ubistva Madura kao izgovor za obračun sa onima koji se legitimno protive njegovoj politici.\nDve eksplozije ođeknule su u subotu dok je Maduro govorio na jednoj vojnoj ceremoniji koju je prenosila državna televizija.\nPredsednik Venecuele je nakon toga izjavio da je preživeo napad dronom, a za atentat u Karakasu optužio je kolumbijskog predsednika Huana Manuela Santosa.Ministar unutrašnjih poslova Nestor Luis Reverol je rekao da je drugi dron udario u obližnju zgradu i eksplodirao.\nZvaničnici su rekli da su ranjena sedmorica pripadnika snaga bezbednosti, od kojih su trojica zadobili teže povrede.\nMaduro je nepovređen u napadu.\nPredsednik Venecule je pored Santosa za napad optužio i osobe koje žive u SAD, na Floridi, tvrdeći da su ga finansirale.\nIzvori kolumbijske vlade u Bogoti odbacili su optužbe na račun Santosa kao "neosnovane", a savetnik američkog predsednika za nacionalnu bezbednost Džon Bolton izjavio je da SAD nisu imale nikakvu ulogu u pokušaju ubistva predsednika Venecuele Nikolasa Madura.\nMisteriozna pobunjenička grupa "Vojnici u majicama" preuzela je danas odgovornost za napad na Madura.\nIncident sa dronom dogodio se na prvu godišnjicu Ustavotvorne skupštine, konstituisane na zahtev Madura uprkos nezadovoljstvu građana i brojnim kritikama iz inostranstva.


Na kovid odeljenjima čačanske Opšte bolnice trenutno je hospitalizovano 200 pacijenata, a u prethodna 24 časa preminule su tri osobe, podaci su Radnog tima za praćenje širenja virusa korona na teritoriji Moravičkog okruga, dok je u Opštoj bolnica "Studenica" u Kraljevu trenutno je hospitalizovan 51 kovid pacijent, a u prethodna 24 časa preminule su dve osobe, saopštala je ta zdravstvena ustanova.\nDve osobe koje su preminule, rođene 1937. i 1936. godine iz Čačka, bile su pozitivne na virus korona, dok je jedna, rođena 1951. godine, takođe iz Čačka, imala negativan test.\nZa poslednja 24 časa u prijemno - trijažnoj ambulanti Opšte bolnice Čačak, sa simptomima i znacima kovid infekcije obavljeno je 284 pregleda, od čega je 179 prvih.\nNa Intenzivnoj nezi je osam pacijenata, intubirana su tri, a pet je na neinvazivnoj ventilaciji.\nTokom protekla 24 časa, na bolničko lečenje primljeno je 13 pacijenata, a 12 je otpušteno iz bolnice.\nU istom periodu je u kovid ambulanti obavljeno 197 pregleda.\nU Čačku hospitalizovano 138 osoba, preminula tri pacijenta


Selakovic zavrsio posetu Azerbejdžanu; Dobri razgovori u Baku\nTanjug 27. jula 2021. 16:55\nBAKU – Cilj posete Azerbejdžanu bilo je jačanje političkih odnosa, ali i priprema za posetu predsednika Ilhama Alijeva Srbiji u oktobru, poručio je šef srpske diplomatije Nikola Selaković, koji je danas završio zvaničnu trodnevnu posetu toj zemlji.\nSelaković je posle Poslovnog foruma u Bakuu, na kome se okupilo i 10 srpskih kompanija, rekao da se u prethodnim danima razgovaralo o jačanju saradnje dve zemlje, pre svega na polju ekonomije.\nMinistar je naveo da je značajno što će Beograd posetiti predsednik Alijev i ocenio važnim skup u oktobru, kada će biti obeleženo 60 godina od prvog samita Pokreta nesvrstanih.\nU Bakuu je danas održano i šesto zasedanje Međuvladine komisije za ekonomsku i trgovinsku saradnju, na kojoj je poručeno da je primetan rast robne razmene dve zemlje, ali i da je potrebno još više sarađivati na tom polju.\nSelaković je za Tanjug rekao da Srbija poštuje nasleđe Jugoslavije i odnose sa narodima i državama, i da je upravo takva poruka poslata u Bakuu – poštovanje poretka koji je uspostavljen Poveljom UN, ali i privrženost miru, solidarnosti, borbi za slobodniji i razvijeniji svet.\nŠef srpske diplomatije kaže da obe zemlje podržavaju teritorijalni integritet i suverenitet i da poštuju principe međunarodnog prava.\n„Između naše dve države postoji potpisan Sporazum o strateškom partnerstvu. A izuzetno dobri odnosi dvojice predsednika usmerivač su svega onoga što mi u državnom sistemu treba da nastavimo da radimo“, rekao je Selaković.\nŠef srpske diplomatije tokom zvanične posete sastao se sa ptedsednikom, ministrima spoljnih poslova, odbrambene industrije, ministrom za rad, kao i sa predstavnicima azerbejdžanskih kompanija i privrednicima.


"AEROZAGAĐENJE TRAJE DESETINU GODINA" Ministarstvo zaštite životne sredine: "Predložili smo mere, lokalne samouprave da reše problem"\nSrbija se nalazi u regionu koji ima problem sa aerozagađenjem, posebno u gradovima, i to traje desetinu godina, a ključnu ulogu u njegovom rešavanju treba da imaju lokalne samouprave, navodi se u saopštenju Ministarstva za zaštitu životne sredine.\nMinistarstvo za zaštitu životne sredine u saopštenju dalje navodi koje mere treba preduzeti da bi se smanjilo zagađenje, a potom i naglašava "da od svih predloženih mera formalnu nadležnost ima jedino kod izrade planova kvaliteta vazduha".\nMinistarstvo ističe da je u "protekle dve godine ukazivalo na dugoročne uzroke i posledice ovog problema i da preduzima mere i moguća rešenja, kako iz svoje nadležnosti, tako i van njih".\nU saopštenju se ukazuje da je ključ za rešavanje aerozagađenja na lokalu, u opštinama i gradovima, gde segrađani suočavaju sa tim problemima.\nPodseća se da ih na to obavezuje Zakon o zaštiti vazduha, koji propisuje da su jedinice lokalne samouprave obavezne da vode brigu o kvalitetu vazduha u svojim sredinama i da izrade kratkoročne i dugoročne planove na osnovu kojih primenjuju mere zaštite vazduha i ljudi.\nMinistarstvo navodi da je u više navrata upozorilo lokalne samouprave na tu njihovu zakonsku obavezu, a od 145 kontaktiranih, do sada je 66 opštinskih i gradskih uprava dostavilo izveštaj.\nSankcije opštinama i gradovima\nIstiče se da Ministarstvo proverava postojanje planova u opštinama i gradovima, a za one koji ih nisu uradili primeniće se propisane sankcije.\nRepublička inspekcija za zaštitu životne sredine je u 2018. godini obavila 83 inspekcijska nadzora velikih emitera štetnih gasova i podnela jednu prekršajnu i 13 prijava za privredne prestupe, a u 2019. je obavila 94 inspekcijska nadzora o kvalitetu vazduha i pri tom izrekla jednu prekršajnu i 12 prijava za privredne prestupe, navodi se u saopštenju.\nResorno Ministarstvo navodi da je svesno problema nedovoljnog broja mernih stanica, kao osnove za postupanje u ovoj oblasti, a u cilju dobijanja podataka o kvalitetu vazduha u 2019. godini izdvojeno je 25,2 miliona dinara za poboljšanje monitoringa u okviru Državne mreže Agencije za zaštitu životne sredine.\nU toku je i uspostavljanje sistema zaštite vazduha, koji se realizuje u okviru međunarodnog projekata Strategije zaštite vazduha.\nKao neophodne mere za reševanje problem zagađenj vazduha, resorno ministarstvo navodi izradu planova kvaliteta vazduha lokalnih samouprava, gašenje individualnih kotlarnica, promena energenata koji se koriste i nastavak zaštite vazduha od termoelektrana.\nIsto tako, pomenuta je i zabrana uvoza automobila i vozila sa Euro 3 motorom, reorganizacija i redukcija saobraćaja, prelazak na vozila sa čistijim pogonom i uvođenje različitih olakšica za njihovu kupovinu, kao i pojačani tehnički pregled vozila.


Vučević: Nekolicini saigrača sam morao da objasnim da je Ronaldo fudbalski Džordan ili Medžik\nCrnogorski NBA as Nikola Vučević počeo je sa treninzima nakon loma i sukcesivne operacije druge metakarpalne kosti na šaci lijeve ruke. Vučko je za sajt ''basketballsphere.com'', između ostalog, govorio o svom oporavku i nedavnom susretu sa fudbalskom legendom, Brazilcem Ronaldom, kojem je poklonio dres Orlanda.\nVučević slomio kažiprst, pauza 6-8 nedjelja\nCrnogorski košarkaš Nikola Vučević slomio je kažiprst lijeve ruke zbog čega će prema prvim prognozama pauzirati šest do osam nedjelja.\nVučević izvanredan u 7. uzastopnom porazu Orlanda\nCrnogorski as Nikola Vučević odigrao je još jednu 20+ partiju u NBA ligi, ali je njegov Orlando pretrpio sedmi uzastopni poraz, izgubivši u noći između petka i subote od Nju Orleansa, rezultatom 97:111.\nVučević 26+14, Orlando izgubio\nCrnogorski košarkaški as Nikola Vučević odigrao je još jedan sjajan meč u NBA ligi, ali ga saigrači nisu ispratili, pa je Orlando pretrpio novi poraz, 19. u sezoni, ovog puta od Portlanda 95:88.\n''Dabl-dabl'' Vučevića u porazu od Teodosića\nCrnogorski reprezentativac Nikola Vučević ostvario je još jedan dabl-dabl učinak, ali ni njegova dobra partija nije pomogla Orlandu da izbjegne poraz od Los Anđeles Klipersa (95:106).\nPrvi "tripl-dabl" u karijeri za Vučevića!\nNikola Vučević je još jednom potvrdio da je u izvanrednoj formi, crnogorski as je u porazu Orlanda od Atlante zabilježio prvi "tripl-dabl" u karijeri!\nVučević briljirao protiv Denvera, Orlando ne baš\nCrnogorski košarkaš Nikola Vučević potvrdio je period dobre forme na sinoćnjem meču između Orlanda i Denver Nagetsa.\nVučko fantastičan u pobjedi Orlanda nakon produžetka\nCrnogorski as Nikola Vučević odigrao je novu sjajnu partiju u NBA ligi! Vučkov Orlando je sinoć nakon produžetka savladao Atlanta Houkse 110:106, a Baranin je bio najbolji pojedinac u svom timu.


Potražite svoje stare kolekcije, jedan ovakav redak autić danas može da vredi kao novi Porsche - Telegraf.rs\nU idealnom slučaju, najbolje je da se igračkama nikada niko nije igrao, jer će bilo kakva ogrebotina imati ogroman uticaj na cenu...\nU svetu postoji mnogo kolekcionara autića, od kojih neki dostižu vrednost veću od pravih automobila. Mnogi od tih ljudi u njima vidi priliku za bogatstvo, s obzirom na to da je nedavno jedna kolekcija od 900 autića prodata za neverovatnih 281.000 funti. Među njima se našao ultra redak pretprodukcijski Lincoln Continental "Superfast" iz 1970. godine koji je na aukciji dostigao cenu od 15.600 funti.\nKolekcionarima je bio zanimljiv i jedan zeleni kamion-hladnjača iz 1960-ih, koji je čak i sa ogrebanim vetrobranskim staklom prodat za 9.600 funti. Ostali primerci vredni pomena su Ford GT40 iz 1970-ih za koji je neko izdvojio 5.760 funti i Mercedes 300 koji je "otišao" za 3.360 funti, piše britanski sajt This Is Money.\nNa drugoj aukciji, Porsche 911 Turbo iz 1970-ih prodat je za 40.000 funti, što je ekvivalentno pravom primerku iz tog doba. Tu je i Volkswagenov kombi "Beach Bomb" iz 1969. godine, pravi "sveti gral" za kolekcionare malih modela. Svet je nekada čudno mesto, pa ako negde još uvek čuvate autiće koje ste nekada "vozili" po tepihu, bacite pogled!\nLuis Harker iz aukcijske kuće Vectis, specijalizovane za igračke, navodi da "trenutno postoji potražnja za klasičnim autićima, a brojni kolekcionari su nostalgični za primercima sa kojima su odrasli. Ne samo za onima koji su u to vreme bili aktuelni na ulicama, već i onima s kojima su se igrali kod kuće kao deca. Pandemija je takođe imala uticaja na povećanu potražnju, s obzirom na to da ljudi istražuju nove načine trošenja novca dok rade od kuće", prenosi Jutarnji.\nMatchbox autići, koji su do sada proizveli više 12.000 modela u preko 3 milijarde primeraka. Međutim, većina proizvođača je inspirisana uspehom britanske kompanije Dinky koja je započela da proizvodi autiće još 1934. godine. Naravno, tu je i najpoznatiji Hot Wheels, a skupljaju se i Corgi autići čiji popularni modeli uključuju filmske automobile poput Betmobila iz 1960-ih i Aston Martin moldela Džejmsa Bonda.\nZa kolekcionare, stanje je ključno. U idealnom slučaju, najbolje je da se igračkama nikada niko nije igrao. Bilo kakva ogrebotina imaće ogroman uticaj na cenu. Isto važi i za kutiju - originalno pakovanje može da udvostruči vrednost modela.\nGrejem Hamilton, kolekcionar koji je na Vectisovoj aukciji prodao svoju kolekciju od 900 autića, kaže da je tržište preplavljeno falsifikovanim primercima, od kojih je one najbolje je teško uočiti. Prevaranti ne samo da ponovo lakiraju autiće, već prave i potpuno nove delove kako bi prevarili kupce, navodi on.


Foto vesti | 13633\nDržavni sekretar SAD Hilari Klinton izjavila je da Američka administracija nastoji da stupi u kontakt sa opozicijom u Libiji i da će biti spremna da opoziciji ponudi pomoć u njenom nastojanju da sruši režim Moamera Gadafija\nLiga socijaldemokrata Vojvodine započela je ovog vikenda akciju u većem broju gradova širom pokrajine kako bi promovisala vojvođansku zastavu, ustanovljenu pre tačno sedam godina.\nReprezentativac Srbije u tenisu Novak Đoković osvojio je treći uzastopni turnir u Dubaiju savladavši u finalnom meču Švajcarca Rodžera Federera sa 6:3, 6:3\nSavet bezbednosti Ujedinjenih nacija jednoglasno je usvojio Rezoluciju kojom se zamrzava imovina libijskog lidera Moamera Gadafija i petoro njegove dece. Istom rezolucijom, usvojenoj na sinoćnjoj sednici SB UN Libiji se uvodi embargo na uvoz i izvoz oružja. Savet bezbednosti je izneo i zahtev za hitan prekid nasilja\nU Vladu Srbije stiglo je pismo Evropske komisije u kome se navodi da je izmenama Zakona o akcizama na naftne derivate prekršen Prelazni trgovinski sporazum između EU i Srbije. U pismu koje je iz Brisela upućeno srpskim zvaničnicima, EU odbacuje argument Srbije da se „akcizama štiti domaća proizvodnja“\nGradonačelnik Ankare Melih Gokček izjavio je da je bio uvređen time što je Nikola Sarkozi žvakao gumu prilikom susreta s turskom delegacijom i da je on učinio namerno to isto kada je ispraćao francuskog predsednika kako bi iskazao nezadovoljstvo\nStrana 569 od 629


Nižu se reakcije na skandaloznu izjavu Đukanovića o odlasku u šumu - Novi Standard\nNakon skandalozne izjave Mila Đukanovića o „odlsaku u šumu“ usledile su reakcije Krivokapića, Milačića, Medojevića, a pokrenuta je i krivična prijava\nUprkos tome što je priznao rezultate parlamentarnih izbora 30. avgusta i poraz Demokratske partije socijalista, kako se primiče dan primopredaje vlasti predsednik Crne Gore Milo Đukanović potpuno je izgubio kompas. U borbi protiv nevidljivog neprijatelja najavio je gerilski rat u odbrani zemlje, pa ako zatreba i iz šume!\n– Branićemo Crnu Goru svim sredstvima, kao što sam rekao i iz šume, i nećemo se valjda, kao što znate, tu razlikovati u odnosu na generacije naših predaka – rekao je Đukanović, gostujući na bosanskohercegovačkoj TV Fejs.\nNa pitanje može li se desiti da na Cetinju, kao simbolu crnogorske države, Amfilohije i SPC naprave hram, kao što je već najavljeno, Đukanović je odlučno rekao da ne može:\n– Naravno, ako Amfilohije krene, i postavi kamen, biće mu taj kamen srušen, i on to zna i zato neće krenuti.\nNa ove skandalozne izjave aktuelnog šefa crnogorske države reagovao je Zdravko Krivokapić, nosilac liste “Za budućnost Crne Gore”:\n– Meni su iznenađujuće izjave koje Crnu Goru vraćaju u neki period koji se nama pripisuje, a to je ta hajdučija, ili bolje rečeno komitski pokret. Sad vidite odakle je ta ideja komita, ako predsednik Đukanović kaže da će se on pridružiti u nekim šumama.\nZbog izjava na ovoj televiziji, branilac Duška Kneževića, advokat Zdravko Đukanović, podneo je Vrhovnom državnom tužilaštvu u Podgorici krivičnu prijavu protiv Mila Đukanovića, predsednika Crne Gore, i to zbog izvršenja tri krivična dela: pozivanje na nasilnu promenu ustavog uređenja, izazivanje nacionalne, rasne i verske mržnje i krivično delo ugrožavanja sigurnosti.\n– Đukanović je kao aktuelni predsednik Crne Gore, u ostrašćenom obraćanju javnosti, jasno poručio da samo deklarativno priznaje rezultate izbora, omalovažavajući i rugajući se izbornoj pobedi opozicije. Nazvao ju je “koalicijom od tri dana”, pozivajući sledbenike na terorističke akte i “odlazak u šumu” – obrazložio je Zdravko Đukanović.\nOn dodaje da je Milo Đukanović u intervjuu još jednom pokazao patološku mržnju prema srpskom narodu i Srpskoj pravoslavnoj crkvi, pokušavajući da svoj poraz na parlamentarnim izborima prebaci na teret međunacionalnih sukoba. Zato smatra da je neophodno da VDT i drugi državni organi hitno reaguju “jer ćutanje države na ovakve izjave predsednika može imati ozbiljne i nesagledive posledice.\n– Milo Đukanović je istorijsku pobedu opozicije i sopstveni poraz uporedio sa austrougarskom okupacijom 1914. i fašističkom okupacijom Crne Gore 1941. On bi morao tužilaštvu da objasni ko je to upozoravao Amfilohija da ne gradi hram na Cetinju i ko je to ko će rušiti hram ukoliko počne njegova izgradnja. Da objasni na koji način je planirao da takvom akcijom rukovodi, budući da je izgubio na parlamentarnim izborima i da neće biti u novoj Vladi Crne Gore – ističe advokat Đukanović.\nMarko Milačić, lider Prave Crne Gore, ističe da Milu nije mesto u šumi, nego u zatvoru:\n– On je predsednik bez naroda, usamljeni gonič Duha Svetoga koji ga muči i proganja, posebno sada kada je ostao sam na brodu bez palube, jer ne grizu ga samo strane ambasade, ne ujedaju samo moćni i veliki, nego i njegovi.\nJovan Vučurović, kandidat za poslanika koalicije “Za budućnost Crne Gore”, kaže da je važno da se Crna Gora nalazi na putu duhovne, moralne i ekonomske obnove i da počinje proces stvaranja pravne države, obračuna sa kriminalom i korupcijom. I društvene mreže juče su se usijale zbog intervjua Đukanovića, a poznati politički analitičar Luka Radonjić ocenio je da je u pitanju prvorazredni politički skandal.\nDRŽAO KAMEN TEMELjAC\nMilo Đukanović je 1997. pri poseti Mitropoliji crnogorsko-primorskoj sa oduševljenjem u svojim rukama držao kamen temeljac za izgradnju istog hrama, koji sada želi da sruši. Radi se o Sabornom hramu na Cetinju, čiju je izgradnju počeo kralj Nikola 1910. prilikom proglašenja Crne Gore za kraljevinu.\nMEDOJEVIĆ OBAVESTIO NATO\nPredsednik Pokreta za promjene Nebojša Medojević ocenio je da su predsednik Crne Gore Milo Đukanović i njegova “teroristička organizacija DPS” najveća pretnja miru i bezbednosti zemlje. U saopštenju, Medojević navodi da se DPS koji se zasniva “na švercu narkotika i cigareta i pranju novca mora zabraniti”, a imovina DPS “mora nacionalizovati”, kao i da se “ključne vođe optužbe osude pred sudovima Crne Gore”.\n– Obavestio sam moje prijatelje u NATO da nam treba snažna politička, finansijska, kadrovska, operativna i tehnička podrška za borbu protiv ove hobotnice – naveo je Medojević.\nAutor Veliša Kadić\nNaslovna fotografija: EPA-EFE/Malton Dibra\nIzvor Večernje novosti, 20. septembar 2020.\nPreporučujemoVeliša KadićMilo ĐukanovićCrna Gora


Pozivamo vas na otvaranje nove sezone Gradskog kviza\nPozivamo vas da u subotu, 15. septembra, dođete na otvaranje nove sezone Gradskog kviza sa početkom u 20:00 h, na Vašu omiljenu lokaciju u centru Zrenjanina – restoran Renesansa.\nDragi kvizoljupci, odmorni od letovanja i uzbuđeni zbog nove sezone, Renesansa vas poziva da se pridružite na velikom otvaranju nove sezone Gradskog kviza u subotu, 15. septembra, u dobro poznatom prostoru na prvom spratu Tržnog centra Renesansa.\nOrganizatori su se pobrinuli da nova sezona bude još bolja od prethodne, pa su odlučili da uvedu brojne novitete, za koje ćete saznati pred sam početak kviza.\nNovi Gradski kviz u restoranu Renesansa doneće zanimljiva pitanja, mnoštvo zezancije i dobre ekipe, a vi ponesite znanje, osmeh na licu i dobro raspoloženje. Kao i svaki put do sada za stolom će vas dočekati službeni obrasci na koje ćete ispisivati svoje odgovore.\nUslov za učešće je da imate ekipu, koju čini najmanje 4, a najviše 6 osoba.\nPobednici dobijaju nagrade kao i prošle sezone, a tri najbolje ekipe se časte u kafeu ili restoranu Renesansa! Ovo će biti „nulti“ kviz u novoj sezoni, odnosno zagrevanje, a posle toga će početi ligaško takmičenje. Takođe, organizatori najavljuju interesantne nagrade za najbolje ekipe na kraju sezone.\nPOPULARAN VID ZABAVE U SVETU\nGradski kviz je verzija pub kviza, koji je inače nastao u pubovima i kafićima u Velikoj Britaniji i danas važi za jedan od najpopularnijih vidova zabave u svetu. Kviz je podeljen u nekoliko kategorija: geografija, istorija, film, sport, razno… uz obično jedno ili dva bonus pitanja.\nPivski meni tokom Dana piva u centru grada\nOvaj interaktivan kviz igra se u timovima od 4 do 6 igrača.\nNamenjen je svim uzrastima, a pitanja će biti iz opšte kulture.\nKviz će se održavati jednom mesečno u restoranu Renesansa koji se nalazi u ulici Kralja Aleksandra I Karađorđevića 15.\nEkipe možete prijaviti na brojeve telefona: 063/812-55-53 ili 060/000-64-80.\nTagovi kafe renesansakviz renesansakviz zrenjaninpub kvizRenesansa Zrenjaninrestoran renesansa\nIzložba fotografija „Grad fotografima, fotografi gradu“ otvorena u Savremenoj galeriji Zrenjanin\nVenčani parovi u Zrenjaninu (11.9.2018.)


Koncept pametne kuće | CAB\nCAB > blog > blog_home > Koncept pametne kuće\nŠta je to domotika?\nPotrebe stanara se stalno menjaju i prolaze kroz određenu vrstu evolucije, prateći vrtoglavi razvoj tehnologije, pogotovo u poslednjih desetak godina. Pre nego što se osvrnemo na samu tehnologiju, dobro je prisetiti se načina na koji su se menjali izgled i struktura stambenog prostora: u srednjem veku kuće su bile gotovo potpuno prazne, sa retkim komadima nameštaja , dok je danas i u velikim stanovima teško pronaći adekvatan prostor za nove predmete, posebno ukoliko je reč o tehnici – osim strujnog napajanja, tu su i kablovi za komunikaciju, modemi, ruteri, dekoderi, ozvučenje i slično.\nUporedo sa nametanjem novog modela stanovanja , koji uključuje brojne električne uređaje i instalacije, događa se i transformacija istih u kompleksne integrisane sisteme, pre svega zahvaljujući uvođenju elektronskih komponenti.\nOvakva integracija radikalno menja koncept uređaja ili sistema: informacioni kanal (onaj koji prenosi informaciju o potrebnoj akciji) se razdvaja od aktuacionog (onog koji izvršava potrebnu akciju), odnosno podaci dobijeni pomoću jednog senzora više ne pripadaju samo uređaju sa kojeg su očitani, već se dele sa celokupnom mrežom (stana ili zgrade).\nTermostat koji meri temperaturu sobe ovaj podatak više ne „zadržava za sebe“, već ga putem informacione mreže deli sa upravljačkim kompjuterom, koji ga dalje prosleđuje i koristi u cilju ostvarivanja različitih ciljeva: maksimalne energetske efikasnosti, uravnoteženosti temperature i vlažnosti vazduha po prostorijama i slično.\nOvaj prelazak na logiku sistema omogućava da se eliminiše izolacija različitih uređaja i podsistema instaliranih u zgradi i mogućnost da se ostvare nove funkcionalnosti koje bi bile nezamislive ukoliko bismo se oslanjali isključivo na tradicionalne tehnologije.\nOsim rastućih zahteva korisnika prostora, i sami stambeni objekti imaju sve sofisticiranije specifikacije, pre svega po pitanju zaštite životne sredine, potrošnje energije i poštovanja normi bezbednosti. Propisi koji se odnose na izgradnju zgrada i projektovanje sistema u njima imaju, pored ostalog, za cilj smanjenje zagađenja i racionalnu upotrebu energije.\nZadovoljavanje ovih zahteva povlači pojavu inteligentnog ambijenta, sposobnog da upravlja komforom (definisanim i kvantifikovanim na određeni, propisani način), da garantuje bezbednost, da štedi energiju i da izlazi u susret potrebama starijih lica ili drugim grupama.\nSam izraz koji i mi koristimo, domotika, potiče od francuskog neologizma domotique, zapravo kovanice od latinskih reči domus (kuća, zgrada, dom) i francuske automatique (automatika) i bukvalno se može prevesti kao automatska kuća. Osim ovog termina, uobičajeni su izrazi smart house, pametne kuće i kućna automatika.\nNajjednostavnije rečeno, domotika je oblast koja izučava tehnologije koje imaju za cilj poboljšanje kvaliteta života, omogućavanje efikasne komunikacije između tradicionalnih podsistema već prisutnih u objektu i novih komponenti, sa ciljem postizanja novih, modernih funkcionalnosti. Povezivanje električnih instalacija, elektronskih sistema, grejanja, provetravanja i klimatizacije, alarma, protivpožarnih sistema, multimedije, detekcije prisustva, upravljanja prozorima i roletnama i srodnih tehnika leži u osnovi ove multidisciplinarne oblasti.\nOvako integrisani objekat omogućava upravljanje preko pogodnih interfejsa (tasteri, dodirni ekrani, daljinski upravljači, prepoznavanje govora, biometrija i slično) posredstvom računarske jedinice koja može biti centralna ili sa raspodeljenom funkcionalnošću. Različite komponente sistema su povezane između sebe i sa upravljačkim sistemom različitim vrstama veze (na primer BUS-om, odnosno sistemskom magistralom).\nTakav sistem omogućava izvršavanje komandi korisnika (od jednostavnog uključivanja svetla ili podizanja roletni, pa do kompleksnih scenarija uslovljenih vremenskim prilikama, identitetom korisnika itd.), neprekidno praćenje parametara poput temperature, vlažnosti vazduha, potrošnje energije i slično, automatsku regulaciju parametara, kao i slanje određenih signala u slučajevima potrebe, kao i usluga podrške na daljinu. Sistemi su najčešće u stanju da obaveštavaju korisnika posredstvom audiovizuelnog signala (LED diode na prekidačima, grafički elementi na dodirnim ekranima ili tablet računarima, zvučni signali), a moguća je i komunikacija sa objektom posredstvom internet protokola, SMS poruka ili emaila.\nUkoliko se koncept domotike podigne na jedan viši nivo – na nivo cele zgrade, govori se o tzv. building automation, odnosno automatizaciji zgrade – inteligentna zgrada, uz pomoć savremenih tehnologija, omogućava koordinisano upravljanje tehnoloških postrojenja (klimatizacija, grejanje, provetravanje, distribucija vode, gasa i energije, bezbednosni sistemi), informacionih mreža sa ciljem da obezbedi fleksibilnost, komfor, i uopšte kvalitet života i rada u samoj zgradi. Za razliku od domotike, sektor building automation je mnogo zreliji i konsolidovaniji sa stabilnom ponudom i potražnjom i o njemu će kasnije biti reči.\nVažno je istaći da domotika više nije oblast u kojoj se snalaze samo naučnici o istraživači – danas je domotika dostupna širokim grupama korisnika, iako je za snalaženje u ovoj oblasti potrebno imati malo podrške.\nDanašnja situacija u ovoj oblasti, prema brojnim studijama izvršenim u državama Zapadne Evrope, SAD i Australiji, je specifična: većinu potencijalnih korisnika inteligentnih prostora instinktivno privlače savremena rešenja, ali jako često, nakon određenog perioda razmatranja, zaključuju da je ono nepotrebno i odustaju. Ovo je veoma značajan aspekt, koji potvrđuju nedvosmisleno sve studije i istraživanja sproveda tokom poslednjih desetak godina: slaba informisanost krajnjeg korisnika, ali i projektanta, arhitekte i izvođača radova, predstavlja ogromnu prepreku. Sledi da jedan od prvih i najznačajnijih koraka u pravcu omasovljenja primene domotičkih rešenja pravilna informacija o prednostima i manama i specifičnostima domotičkih rešenja. Ovo je ujedno i osnovni cilj ovog niza tekstova.\nNi sami projektanti nažalost nisu od velike pomoći kada je ovaj problem u pitanju: najčešće su i sami izvršili obuku i imali prilike da rade sa samo jednim proizvođačem, što ih navodi da nude ograničena rešenja i odvraća od razmatranja drugih mogućnosti. Kako je jedan od glavnih ciljeva domotike u narednom periodu upravo tehnološka konvergencija, pre svega po pitanju standarda, ali i svega ostalog što se može odvijati unutar zidova (kancelarije, hoteli, stanovi, preduzeća, škole), onda je jasno da bi svi učesnici na tržištu trebalo da obezbede, kroz svoje ciljeve i interese, pre svega adekvatno vrednovanje celokupne oblasti. Ovo je jedna od polaznih tačaka i Cubo Control-a: osnov uspešne saradnje je potpuna informisanost.\nČesto se pominje da je sadašnji period idealna situacija za domotiku – oblast je, iako ne mlada, dostigla tačku isplativosti i mogućnosti široke primene. Korisnik očekuje realne i konkretne prednosti života unutar, ali i izvan prostora u kojem provodi vreme. Zbog toga je najvažnije realno proceniti i formulisati potrebe korisnika – na primer da bude obavešten kada je u njegovom odsustvu nestala struja u kući ili se aktivirao alarm.\nDanas je, zahvaljujući mobilnoj telefoniji, moguće dopreti do korisnika SMS porukom ili email-om u svakom trenutku, a moguća je, čak i relativno jednostavna za implementaciju, i komunikacija u obrnutom smeru: na primer uključivanje alarma ili spuštanje roletni pomoću mobilnog telefona (sa Web interfejsom ili tzv. native aplikacijom na iPad-u ili Android-u).\nOvo je prvi u nizu tekstova iz ove oblasti, koje Centar za arhitekturu Beograd objavljuje u saradnji sa kompanijom Cubo Control iz Beograda. Sveobuhvatni prikaz domotike pripremili su doc. dr Radiša Jovanović i dr Marko Aleksendrić, mašinski inženjeri koji iza sebe imaju brojne objavljene naučne radove iz različitih oblasti upravljanja. Bave se programiranjem, projektovanjem i dizajnom, te spajanjem najrazličitijih tehnologija iz oblasti nauke, mašinstva i programiranja.